text:
Letter to Gaelic Learners Litir do Luchd-ionnsachaidh
A series of letters to support Gaelic learners. This will help learners who already have some knowledge and understanding of Gaelic and are looking to develop their language skills. Sound files, text, vocabulary and language notes are also available. Sreath de litrichean a bheir taic do luchd-ionnsachaidh na Gàidhlig. Bidh iad seo cuideachail do luchd-ionnsachaidh le beagan tuigs air a’ Ghàidhlig agus a tha a’ coimhead airson dòigh air na sgilean cànain aca a leasachadh. Tha faidhle fuaim, teacsa, briathrachas agus puingean cànain rim faighinn cuideachd.
taicshortcuts
Màiri Challaird (1) (Litir 937)
Bha mi ag innse dhuibh mu Mhàiri Challaird, tè de Chamshronaich Challaird ann an Loch Abar. Cha robh tè anns an dùthaich a bha na bu shnoige ann an coltas no nàdar. Bha i gu math fialaidh. Bha gràdh aig a h-uile duine oirre. Uill, a h-uile duine ach a h-athair. Airson adhbhar air choreigin, bha esan gu math cruaidh oirre.
Latha a bha seo, chuir a h-athair a-mach às an taigh i. Cha robh fios aice dè dhèanadh i. Bha slighe-mhonaidh ann eadar Callaird, far an robh i a’ fuireach, agus Lunn Dà Bhrà far an robh a h-uncail a’ fuireach. Rinn i air taigh a h-uncail. Nuair a bha i gu h-àrd sa mhonadh, thachair i ri seann bhoireannach a bha air chrith leis an fhuachd. Thug Màiri leth a breacain don bhoireannach, ged a bha i fhèin fuar cuideachd.
Nuair a chunnaic muinntir na sgìre a breacan air a’ bhoireannach, dh’aithnich iad i. ‘Carson a tha breacan Màiri oirbh?’ dh’fhaighnich iad. Mhìnich am boireannach a’ chùis dhaibh. Bha tàmailt orra mun dòigh san do dhèilig an ceann-cinnidh ri a nighinn.
Goirid an dèidh sin, thàinig long. Bha iad a’ reic clò, agus stuth-dathaidh airson clò, agus cheannaich bean a’ chinn-chinnidh stuth bhuapa. Ge-tà, bha an clò air a thruailleadh leis a’ phlàigh agus dh’fhàs a h-uile duine ann an Taigh Challaird tinn. Thàinig Màiri dhachaigh airson cobhair a dhèanamh air càch. Ach chaochail iad uile. A h-uile duine ach Màiri fhèin.
A rèir beul-aithris na sgìre, b’ e a’ phlàigh am fiabhras ballach no, mar a chanas iad ann an Loch Abar fhèin, am fiabhras dubh. Ann am Beurla, ʼs e sin typhus.
B’ fheudar do Mhàiri an uair sin fuireach anns an taigh leatha fhèin. Cha tigeadh duine faisg oirre. Bha an t-eagal orra gum faigheadh iad am fiabhras bhuaipe. Cha leigeadh iad a-mach i agus cha leigeadh iad duine eile a-steach don taigh.
Ge-tà, bha leannan aig Màiri – fear Pàdraig Caimbeul à Inbhir Atha. Chanadh daoine ‘Oighre Mhic Dhonnchaidh Inbhir Atha’ ris. Nuair a chuala e mu Mhàiri chuir e roimhe a sàbhaladh. Chaidh e fhèin is feadhainn eile ann air an oidhche, ag iomradh bàta gu sàmhach. Thug iad a-mach i tron t-similear. Thug Pàdraig oirre a cuid aodaich gu lèir a thilgeil don mhuir agus i fhèin a bhogadh sa mhuir gus am biodh i glan bhon fhiabhras.
Thug e dhachaigh i agus thug e aodach dhi a bhuineadh do a pheathraichean. Phòs iad cha mhòr sa bhad agus thog esan taigh dhi anns a’ choille. Bha iad leotha fhèin airson trì mìosan airson a bhith cinnteach nach robh an tinneas oirre. Ach, gu mì-fhortanach, cha robh iad pòsta fada oir thuit Pàdraig aig Blàr Inbhir Lòchaidh an aghaidh Montròs. Bha sin ann an sia ceud deug, ceathrad ʼs a còig (1645).
Dh’fhuiling Màiri cridhe briste air sgàth bàs a cèile. Rinn i òran dha. Anns an òran tha i ag ràdh gun deach Pàdraig a thiodhlacadh air cùl an taighe aca. Thathar a’ smaoineachadh gun robh e air a leòn aig Inbhir Lòchaidh agus gun do rinn e a shlighe dhachaigh far an do chaochail e. An uair sin, tha eachdraidh Màiri a’ fàs nas tiamhaidhe buileach, mar a chluinneas sibh an-ath-sheachdain.
Faclan na Litreach: Màiri Challaird: Mary of Callert; Camshronaich:Camerons; Loch Abar: Lochaber; slighe-mhonaidh:hill route; Lunn Dà Bhrà: Lundavra; dh’aithnich: recognised; long: ship; chaochail: died; Inbhir Atha: Inverawe.
Abairtean na Litreach: na bu shnoige ann an coltas no nàdar: nicer in appearance or nature; bha gràdh aig a h-uile duine oirre: everybody loved her; a h-uile duine ach a h-athair: everybody except her father; airson adhbhar air choreigin bha esan cruaidh oirre: for some reason or other, he was hard on her; cha robh fios aice dè dhèanadh i: she didn’t know what she would do; rinn i air taigh a h-uncail: she made for her uncle’s house; air chrith leis an fhuachd: shivering with the cold; bha an clò air a thruailleadh leis a’ phlàigh: the cloth was polluted with the plague; airson cobhair a dhèanamh air càch: to help the others; b’ e a’ phlàigh am fiabhras ballach no, mar a chanas iad ann an Loch Abar fhèin, am fiabhras dubh: the plague was the spotted fever or, as they say in Lochaber itself, the black fever; cha leigeadh iad a-mach i: they wouldn’t let her out; cha leigeadh iad duine eile a-steach: they wouldn’t let anyone else in; chuir e roimhe a sàbhaladh: he decided to save her; ag iomradh bàta gu sàmhach: rowing a boat quietly; thug iad a-mach i tron t-similear: they took it out through the chimney; thug Pàdraig oirre a cuid aodaich gu lèir a thilgeil don mhuir: Patrick made her throw all her clothes in the sea; i fhèin a bhogadh: to immerse herself; phòs iad cha mhòr sa bhad:they married almost immediately; cha robh iad pòsta fada: they weren’t married long; thuit Pàdraig aig Blàr Inbhir Lòchaidh an aghaidh Montròs: Patrick fell at the Battle of Inverlochy against Montrose: dh’fhuiling Màiri cridhe briste air sgàth bàs a cèile: Mary suffered a broken heart on account of her spouse’s death; tha eachdraidh Màiri a’ fàs nas tiamhaidhe buileach: Mary’s story gets even more poignant.
Puing-chànain na Litreach: Bha tàmailt orra mun dòigh san do dhèilig an ceann-cinnidh ri a nighinn: they were indignant about the way in which the clan chief dealt with his daughter. Nighean is slenderised to nighinn because it is a feminine noun with the article in the dative singular case (following the preposition ri). The article is in the form of a possessive article ‘a ’ (meaning ‘his’) but it works grammatically like the definite article.
Gnàthas-cainnt na Litreach: Thug Màiri leth a breacain don bhoireannach: Mary gave half of her plaid to the woman.
Download the text of this week's letter as a PDF: Thoir a-nuas Litir mar PDF:
PDF documents are especially suited for printing out. Most computers can open PDF files, but if you have problems viewing them you may need to install reader software such as Tha faidhleachan PDF gu sònraichte math airson clò-bhualadh. Tha e furasta gu leòr do chuid de choimpiutairean faidhleachan PDF fhosgladh, ach ma tha trioblaid agad ‘s dòcha gum biodh e feumail bathar-bog mar Adobe Acrobat Reader. fhaighinn.
An Litir Bheag
This letter corresponds to Tha an Litir seo a’ buntainn ri An Litir Bheag 633
Podcast
BBC offers this litir as a podcast – visit the programme page for more info and to download or subscribe. Tha am BBC a’ tabhainn seo mar podcast. Tadhail air an duilleag-phrògraim airson barrachd fiosrachaidh no airson podcast fhaighinn


c: text/html

text:
Last news
Online casino poker 10 sites
However, you stand a juegos gratis tragamonedas zeus 100 much better chance of winning if you use basic strategy.
Tha seo coltach ris poker slot machine 6 reel an airgead-asgaidh bònas ach an àite a tha sibh a 'faighinn àireamh mhòr de airgead-cluiche le wagering riatanasan a dh'fheumas tu a' cluich airson taobh a-staigh cuid de frèam ama.Nas cudromaiche, tha iad seo air na làraichean aig a bheil raon de dhòighean-obrach a thasgadh, am measg eile feartan sònraichte a 'cur fàilte mar mòr le duais,-làimhe aplacaidean, luath payouts agus prìseil VIP prògraman.It is important to note the Golden Nugget mobile apps wont work if you are outside of New Jersey.Tha iad uile a 'gabhail ri diofar bancaireachd dòighean gus cothrom a thoirt dhuibh gus ur airgead a thasgadh gu tèarainte, agus dìreach.Vegas -style geamannan a bha mi a 'siubhal airson làithean air feadh an fhàsaich airson a chluich.Neteller Transfer from online account to Golden Nugget casino account: Available immediately at the Golden Nugget Casino cashiers cage.M pro vás pipravil.Am faod mi a 'dèanamh tasgaidhean aig na US-loidhne Casino làraich?Tha aon dhiubh a thoirt thugaibh an ro-ràdh don as fheàrr a tha ri fhaotainn air-loidhne ann an Casino gaming.Neteller : Load this third-party online wallet via Visa and/or ACH.It shows the casinos commitment to giving players exactly what they want in an online casinoboth quality and variety.

robotstxt: allowed

filter: keep


text:
Oscar Wilde
B' e Oscar Fingal O'Flahertie Wills Wilde (16 an Dàmhair 1854 ann am Baile Átha Cliath – 30 an t-Sultain 1900 ann am Paris) na ùghdair Eireannach. Bha e a b' ainmeile mar dràmaiche nuair a bha e beò, ach bha e a' sgrìobhadh dàintean agus rosg cuideachd. Bha e a' cleachdadh paradacsan gu leòr - b' esan, còmhla ri G. K. Chesterton, aon de na sgrìobhadairean a bha gan cleachdadh as motha.
Dràmaiche[deasaich | deasaich an tùs]
B' e Oscar Wilde na dhuine soirbheachail agus iomraichteach anns an deireadh 19 linn air sgàth nan dealbhan-cluich a bha e a' sgrìobhadh. Mar as àbhaist, 's iad aoirean làn de còmhradh sgaiteach is beur, agus thathar feadhainn dhiubh gan cluich fhathast, as trice The Importance of Being Earnest.
Bàrd[deasaich | deasaich an tùs]
'S e The Ballad of Reading Gaol an dàn as ainmeile aige. Chaidh Wilde a chur am prìosan airson dà bhiadhna ann an 1895 airson eucoirean co-sheòrsach agus sgrìobh e an dàn an dèidh dha am prìosan fhàgail. Tha e a' smaoineachadh air peanas-bàis ann.
Sgrìobhadair ruisg[deasaich | deasaich an tùs]
Sgrìobh Oscar Wilde grunnan sgeulachdan goirid, an dà chuid àbhachdach (m.e. Lord Arthur Savile's Crime) agus brònach (m.e. The Happy Prince), na tha a' nochdadh an clò mar chruinneachaidhean gu seo. Rinn e cuid mhath dhiubh airson cloinne. Cha do sgrìobh e ach aon nobhail, The Picture of Dorian Gray, ach tha ise am measg leabhraichean clasaigeach an-diugh.


text:
Coltas fallain air àireamh nan guganan
Tha Dualchas Nàdar na h-Alba ag ràdh gu bheil coltas ann gun leanadh àireamh nan guganan ann an Sulasgeir ag èirigh fiù 's nan deidheadh an àireamh a tha ceadaichte a spadadh an àirde.
A rèir an sgrùdaidh às ùr aca cha toireadh àrdachadh gu 3500 buaidh mhòr sam bith air mar a tha na h-àireamhan a' fàs.
Tha sealg a' ghuga air bhith na chleachdadh aig muinntir Nis ann an Leòdhas fad iomadh bliadhna.
Ach chan eil an sgioba a bhios a' dol ann saor airson na thoilicheas iad a spadadh.
Tha iad a' faighinn cead airson na seilg bho SNH agus anns na bliadhnachan mu dheireadh cha b'urrainn dhaibh càil a bharrachd na 2000 guga a spadadh.
Tha SNH air a bhith a' dèanamh sgrùdaidh air àireamh nan iseanan agus sheall sin gun robh na h-àireamhan a' dol suas 2.2% - sa chomantas - eadar 2004 agus 2014, a dh'aindeoin na seilg bliadhnail.
Ged a tha coltas ann gum biodh an àireamh nas àirde buileach nan deidheadh cur às dhan t-sealg, tha SNH a' gabhail ris gun leanadh an àireamh ag èirigh leis a' chead a th' ann an-dràsta agus fiù 's gun leanadh i ag èirigh nan deidheadh a' chead àrdachadh gu 3500.
Cha bhiodh uidhir a dh'fhàs ann às dèidh sin, agus cha bhiodh fàs ann idir, tha iad ag ràdh, nan deidheadh 4000 guga, neo barrachd, a mharbhadh.


text:
- TIOTAL
- Brochan Lom
- EXTERNAL ID
- PC_CHRISTINASTEWART_BAIRNSKIST_08
- DEIT
- 2007
- LINN
- 2000an
- CRUTHADAIR
- unknown/traditional
- NEACH-FIOSRACHAIDH
- Cairistiona Stiùbhart
- AITHNEACHADH MAOINE
- 2517
- KEYWORDS
- clann
seinn
ceòl
clàradh-fuaim
òrain-ghnìomh
rannan
Albannach
leanabachd
'S e òran chloinne tradaiseanta Gàidhlig a th' ann am 'Brochan Lom'. Tha e air a chur an rian agus air a sheinn an seo le Cairistiona Stiùbhart, a bhios a' seinn agus a' teagasg òrain tradaiseanta Albannach.
Refrain
Brochan lom, tana lom,
Brochan lom a sùghain (x3)
Brochan lom, 's e tana, lom,
's e brochan lom a sùghain
Verse
Brochan tana, tana, tana
Brochan lom a sùghain (x3)
Brochan lom, 's e tana, lom,
's e brochan lom a sùghain
(Bithidh gach neach na sheasamh ann an cearcall. Iarr air aon leanabh agus a phàrant seasamh anns a' mheadhan, agus spàinn fhiodh aca. Bithidh iad a' leigeil orra gu bheil iad a' cur na spàinn mu chuairt, fhad 's a bhios an còrr dhen bhuidheann a' gluasad timcheall orra mar a dhèanadh brochan anns a' phana. Anns an rann, tha na th' anns a' chearcall a' seasamh sa bhad, gan crathadh fhèin air neo a' bocadaich, mar bhrochan agus e a' goil. Dèan a-rithist e on toiseach, le duine mu seach a' faighinn cothrom an brochan a chur mu chuairt.)
Tha an t-òran ri fhaighinn air an CD ' Bairn's Kist' le Cairistiona Stiùbhart, air a bheil cruinneachadh de dh'òrain tradaiseanta Albannach air an taghadh gus inbhich a bhrosnachadh gu bhith a' seinn, a' cluichd agus a' cleasachd ri cloinn òga. Rinn Cairistiona a bhuineas do dh' Inbhir Nis, rannsachadh air òrain tradaiseanta mar phàirt de a ceum on oilthaigh. Tha i a-nis ag obair le buidhnean de gach aois, a' seinn agus a' teagasg òrain tradaiseanta.


text:
- TIOTAL
- Comanachadh na h-Eaglais Saoire air Cùrsa Goilf Gheàrrloch
- EXTERNAL ID
- GAIRLOCHM_006
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 4964
- KEYWORDS
- eaglaisean
seirbheisean eaglaise
coithieanal
coitheanalan
an Eaglais Shaor
Eaglais Shaor na h-Alba
goilf
golf
cùrsaichean goilf
San dealbh-chamara seo chithear comanachadh na h-Eaglaise Saoire air Cùrsa Goilf Gheàrrloch. 'S e baile beag air tràigh an ear-thuath Gheàrrloch (an loch goirid) a th' ann an Geàrrloch, a tha ann an iar-thuath siorrachd Rois is Chrombaigh.
Air cost an iar na h-Alba, bhiodh an Eaglais Shaor mar bu trice a' dèanamh an seirbheisean comanachaidh sa Ghàidhlig, ged nach eil sin cho cumanta an-diugh. 'S ann o eaglais Eaglais Shaor Gheàrrloch a bha an coithional, a chithear an seo a' comanachadh. Chaidh an eaglais a thogail ann an 1881 san stoidhle Gotaic, ri dealbhadh le Mathews & Laurie. 'S ann ri taobh Cùrsa Goilf Gheàrrloch a tha an eaglais agus tha seirbheisean fhathast innte a h-uile seachdain.
Chaidh Cùrsa Goilf Gheàrrloch a stèidheachadh ann an 1898, le tìodhlac cead talmhainn o Shir Coinneach S. MacCoinnich à Geàrrloch, a bha an uair sin na Chiad Ceann-suidhe Urramach air a' chùrsa. Tha iad ag ràdh gur e an Caiptean A.M. Burgess a chuir an club air bhonn agus a dheilbh càradh tùsail a' chùrsa.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Trident "a chum maith na RA"
'S ann a chum maith na Rìoghachd Aonaichte a bhiodh e siostam armachd niuclasach Trident a chumail, a rèir buidheann de sheann mhinistearan, dioplòmataich agus seanalairean.
Tha an aithisg aca a' co-dhùnadh gun cuidicheadh armachd niuclasach ann a bhith a' dèiligeadh ri cunnartan do thèarainteachd na RA san àm ri teachd.
Ach thuirt iad cuideachd gum faoidte patròl buan nam bàtaichean-aigeann a lùghdachadh, fhad 's a dh'fheumas an RA cuideachd sealltainn gu bheil i da-rìribh mu bhith ag obair a dh'ionnsaigh dì-armachd eadar-nàiseanta.
Nìthear co-dhùnadh deireannach air co-dhiù an tèid Trident ùrachadh ann an 2016.
Fìrinneachadh
Chaidh an co-dhùnadh a chur dheth gu às dèidh an taghaidh choitchinn ann an 2015, ri linn eas-aonta eadar na Tòraidhean agus na Lib-Deamaich.
Fhad 's a tha Daibhidh Camshron taiceil ri a bhith a' cur siostam den aon sheòrsa an àite Trident, tha na Lib-Deamaich ag ràdh gum faoidte an àireamh de bhàtaichean-aigeann a tha e a' cleachdadh a lùghdachadh bho cheithir gu trì, gus àirgead a chùmhnadh.
Chuir Rùnaire Dùbhlanach an Dìon, Vernon Coaker, fàilte air moladh a' Choimisein gu bheil e a chum maith na RA armachd niuclasach a ghlèidheadh.
Ach thuirt labhraiche dìon an SNP, Aonghas Robasdan, gur e an aon dòigh a th' aig Alba cuidhteas fhaighinn de Trident, a bhith a' bhòtadh airson neo-eisimeileachd san referendum san t-Sultain.
Thuirt e nach robh an SNP air a bhith an sàs anns na còmhraidhean thar-phàrtaidh. "Gun teagamh, cha robh sinn air aontachadh ri co-dhùnadh a' Choimisein," thuirt e.
Thuirt Coimisean Trident, 's iad a' foillseachadh na h-aithisg aca, gun robh iad den bheachd gu bheil a bhith "a' glèidheadh agus a' cur an sàs armachd niuclasach" riatanach airson an RA a dhìon, agus airson dleastanasan eadar-nàiseanta na dùthcha a choileanadh mar bhall de Nato.
Thuirt iad gu bheil Trident a' coileanadh fheumalachdan a thaobh creideas, meud, seasmhachd, sìneadh agus deisealachd" agus gum bu chòir roghainnean eile a chaidh a mholadh "dìreach ri linn chùmhnaidhean a dh'fhaodadh a bhith ann" a dhiùltadh.
Am measg bhall a' choimisein tha seann Rùnaire Cèin nan Tòraidhean, Sir Malcolm Rifkind, seann Rùnaire Dìon nan Làbarach, am Morair Browne, agus seann Cheannard nan Lib-Deamach, Sir Menzies Caimbeul, a thuilleadh air seann Cheannard Dream an Dìon, am morair Guthrie, agus Sir Jeremy Greenstock, a tha na Thosgaire Breatannach aig na Dùthchannan Aonaichte.
Thuirt an aithisg aca nach bu chòir armachd niuclasach fhìrinneachadh mar "phoileasaidh àrachais" an dèidh theagamhan an ama ri teachd, no airson àite dioplòmasach Bhreatainn gu h-eadar-nàiseanta a ghlèidheadh.
'S ann le a chomas dèiligeadh ri "cunnartan so-chreidte" do thèarainteachd na RA, a dh'fhìrinnichear Trident, thuirt iad.
Dh'ainmich e trì suidheachaidhean às an èireadh leithid de chunnart; bho stàit aig an robh armachd niuclasach o chionn fhada 's a bhiodh ga giùlain fhèin "gu bùireach"; bho stàit aig a bheil bho chionn fhada, no a th' air ùr-fhaighinn armachd niuclasaich 's a "dheadh gu farpais straiteiseach leis an RA"; no "cunnart mòr, ro-làidir" sa bheil armachd lèir-sgrios an sàs.
Am Fàradh Niuclasach
"Ma tha fiù 's amharas ann gum bi armachd niuclasach gu feum ann a bhith a' dìon na RA agus a cuid charaidean san àm ri teachd a thaobh a bhith a' seachnadh màil-dhuibh niuclasaich, no a thaobh a' cho-theacsa tèarainteachd nas fharsainge sa bheil an RA na suidhe, bu chòir armachd niuclasach a ghleidheadh," thuirt an aithisg.
Cha robh aonta sa Choimisean a thaobh na ceist co-dhiù bu chòir an cleachdadh a tha a' dol an-dràsta, far a bheil aon bhàt'-aigeann niuclasach an còmhnaidh aig muir, a leantail san àm ri teachd.
Bha cuid de bhuill den bheachd gum bu chòir am patròl buan seo leantainn gus an tigeadh "piseach air àrainneachd na tèarainnteachd", fhad 's a bha cuid eile a' cumail a-mach, gun chunnart dìreach a bhith ann do mhaith na RA, gum faoidte sin a stad sa bhad, fhad 's a ghleidhte comas air patròl a bharrachd a dhèanamh ann an suidheachadh èiginn.
Ach bha an Coimisean aontaichte a thaobh gum bu chòir do Bhreatainn beachdachadh air na dh'fhaodadh i a dhèanamh gus dì-armachd a bhrosnachadh, agus gus fàs armachd niuclasaich a dhì-bhrosnachadh.
Fhad 's a dh'aithnich an Coimisean na ceumannan a chaidh a ghabhail bho dheireadh a' Chogaidh Fhuair, thuirt iad gum faodadh Breatainn coimhead ri lùghdachadh a thoirt air na th' aice de dh'urchairean agus cinn-armachd, piseach a thoirt air pròiseasan dearbhaidh, agus an aire a thoirt gu bhith a' lùghdachadh stocan de stuth spreadhaidh.
"Mholadh an Coimisean gun sgrùdadh Ministrealachd an Dìon na ceumannan sìos an fhàradh niuclasach nas mionaidiche, gus misneachd a bharrachd a thoirt don choimhearsnachd eadar-nàiseanta gu bheil sinn a' beachdachadh air na ceumannan sin dha-rìribh, air thoiseach air còmhraidhean iomadh-ìreil mu dhì-armachd," thuirt iad.


text:
Nochdaidh dà ghoireas ann an àrd-sgoiltean a dh’aithghearr:
Eadar Dà Sgeul – Cruinneachadh de sgeulachdan goirid (sean agus ùr)
Anns a’ chruinneachadh seo, gheibhear feadhainn de na sgeulachdan as ainmeile ann an Gàidhlig, nam measg An Taghadh le Iain Mac a’ Ghobhainn agus Briseadh na Cloiche le Iain Moireach. A bharrachd orra sin, tha cuid de sgeulachdan ùra ann le Daibhidh Màrtainn, Kevin MacNeil agus Mòrag Mhàrtainn. Cuideachd, tha ro-ràdh air leth feumail ann le Dòmhnall Iain MacLeòid. Tha sinn an dòchas gum bi rudeigin sa chruinneachadh seo do gach sgoilear Gàidhlig aig gach ìre san àrd-sgoil.
Airson taic a chumail ri tidsearan, bidh seat de dhuilleagan-obrach a’ nochdadh air-loidhne a thèid còmhla ris na sgeulachdan anns am bi obair do luchd-ionnsachaidh agus do na fileantaich, a bharrachd air notaichean tidseir. Bu chòir don leabhar a bhith anns na sgoiltean an-ath-mhìos.
Pasganan-obrach Ìre 3 AS1-AS3 Gàidhlig
An t-Àm airson nan Naidheachdan
Seo an dara pasgan ann an sreath a chaidh a dheasachadh às ùr do sgoilearan eadar AS1 agus AS3 san àrd-sgoil. Tha Criomagan Litreachais air-loidhne mar-thà agus tha e air a bhith a’ còrdadh ri sgoilearan agus tidsearan. Chaidh an dara pasgan a sgrìobhadh le Gillebrìde Mac ’IIle Mhaoil agus tha sgoilearan a’ faighinn cothrom sùil a thoirt air mar a tha naidheachdan a’ nochdadh agus cò ris a tha e coltach a bhith an sàs anns na meadhanan. Tha cothrom aig sgoilearan cuideachd na naidheachdan a leughadh bho autocue gus am faic iad am biodh iad freagarrach airson obair air BBC Alba! Tha diofar dhòighean-obrach air am moladh anns a’ phasgan agus cothroman co-obrachadh a dhèanamh le roinnean eile far am biodh sin iomchaidh. Tha sinn an dòchas gun còrd am pasgan ri sgoilearan agus gum faigh iad misneachd sna sgilean bunaiteach às na diofar eacarsaichean. Nochdaidh seo air làrach Stòrlann an-ath-sheachdain agus nochdaidh clàradh de na h-earrannan èisteachd airson seo agus Criomagan Litreachas air-loidhne a dh’aithghearr. Cùmaibh sùil a-mach airson dà phasgan eile a nochdas ann an ùine nach bi ro fhada: Na Caogadan agus Seallaidhean an t-Saoghail.
Ceumannan 2 agus 3 – beagan fiosrachaidh
Bidh Ceumannan 2 agus 3 anns na sgoiltean sa Chèitean no tràth san Ògmhios 2010. Bheir iad seo luchd-ionnsachaidh gu ceann Ìre 3 sa Churraicealam airson Sàr-mhathais. Tha na leabhraichean a-nise sgrìobhte agus tha luchd-dealbhachaidh a’ cur gleans orra an-dràsta fhèin. Nì Stòrlann cinnteach gum bi còmhdaich sheasmhach làidir air na leabhraichean ùra. Bidh sinn a’ clàradh earrannan èisteachd a dh’aithghearr agus tha Stòrlann cuideachd air a bhith ag obair air barrachd stuth air-loidhne – mar eisimpleir, geamannan stèidhichte air a’ chànan ùr sna leabhraichean.
Ma tha tuilleadh fiosrachaidh a dhìth oirbh no ma tha beachdan sam bith agaibh mu ghoireasan àrd-sgoile, leigibh fios gu: Shona NicCarmaig, Oifigear Leasachaidh (Gàidhlig san àrd-sgoil) shonacormack@storlann.co.uk no air 07768 431354.


text:
Cladaichean Alba / Coasts around Scotland
Tha cladaichean iongantach, annasach Alba a' dŔanamh suas 8% de chladach na Roinn E˛rpa. Tha cuid dhe na bearraidhean as Óirde agus cuid dhe na docan gainmhiche as motha san RA againn. Tha fideachan agus talamh fliuch againn mu na cladaichean, agus tha iad sin nan Órainnean dha na milleanan de dh'e˛in agus do dh'e˛in tadhail. Ch¨m ge˛las agus gnÓth-shýde san Óm a dh'fhalbh smachd air leasachadh a' chladaich agus thug iad buaidh mh˛r air Órainnean, gnŔithean, cleachdadh fearainn agus leasachadh.
Faodaidh tu cuideachd leughadh mu └rainnean cladaich Alba.
Cladaichean s˛nraichte Alba
Tha na cladaichean iongantach againn a' nochdadh dhiofaran ann an se˛rsaichean creige, dýleab an eigheachaidh agus atharrachadh ann an ýre na mara.
Dýleab ge˛lasach agus eigh-shruthach air a' chladach
Faigh a-mach mar a dhealbh ge˛las agus eigh-shruthan cladach Alba.
Eachdraidh Óirde na mara an Alba
Thug atharrachadh ann an ýre na mara buaidh mh˛r air na cladaichean againn. Faigh a-mach barrachd an seo.
└irde na mara an-diugh agus san Óm ri teachd
Faigh a-mach dŔ tha a' tachairt do dh'ýre na mara an-drÓsta agus dŔ tha d¨il ris san Óm ri teachd.
Atharrachadh gnÓth-shýde aig a' chladach
Tha atharrachadh sa ghnÓth-shýde air leth buailteach buaidh a thoirt air a' chladach, oir bheir atharrachadh air týr agus sa mhuir buaidh air.
Bleith cladaich
Faigh a-mach barrachd mu bhleith cladaich, tasgadh agus pr˛iseasan cladaich eile.


text:
Creag taobh a-staigh na d¨thcha /ááááááááá Inland rock
DŔ a th' ann?
Tha creag taobh a-staigh na d¨thcha, a' gabhail a-steach clachan beaga is bruthaichean creagach, nam pÓirt chudromach de shlios beinne sam bith. Tha na leacan biorach agus na slŔibhtean clachach, creagach a' cur taic ri iomadachd fharsaing de ghnŔithean. Tha na h-Órainnean sin tric glŔ chuingealaichte ann am farsaingeachd agus faodaidh iad a bhith býdeagach. 'S ann aig Óirdean mh˛ra a bhios iad mar as trice.
Tha Óiteachan creagach a-staigh ann an dÓ bhuidheann, feadhainn chailceach (no lÓn aoil) no Ŕitigeach (lÓn searbhaig). Ach chan eil e annasach creag Ŕitigeach fhaicinn le bann cailceach a' ruith troimhpe, is tha seo a' toirt cothrom dha lusan le feuman eadar-dhealaichte fÓs taobh ri taobh sna sgoltaidhean sna creagan. Tha am measgachadh seo a' toirt cothrom dha raon farsaing de lusan, luibhean dýridh is crotal fÓs gu soirbheachail.
Tha an fhÓs-bheatha a' faighinn beagan dýon bho bheathaichean lus-itheach air sgÓth nÓdar do-ruigsinneach is cugallach na h-Órainne chreagaich seo.
Earrann glŔ bheag de fhearann na h-Alba
Tha an Órainn seo doirbh a mhapadh seach gu bheil i a' nochdadh mar phÓirt de bhreac-dhualadh Órainnean eile agus gum faod i a bhith a' c˛mhdach ceÓrnaidhean glŔ bheag. Uaireannan faodaidh mapaichean ge˛lais cuideachadh ann a bhith a' comharrachadh Óiteachan a dh'fhaodadh a bhith inntinneach. Chan eil figear ceart againn airson na tha an Órainn seo a' c˛mhdach ged a tha e coltach gur e ceudad glŔ bheag de fhearann na h-Alba a bhios innte.
Carson a tha creag taobh a-staigh na d¨thcha cudromach?
Tha creag taobh a-staigh na d¨thcha glŔ chudromach oir tha i a' cur taic ri iomadh ghnŔ thearc do bheil na suidheachaidhean a tha na slŔibhtean creagach a' tabhann, riatanach. Tha na lusan a' soirbheachadh san talamh mhathaichte. Ach chan eil an iomadachd agus an fhÓs-bheatha torrach a' dŔanamh nan ceÓrnaidhean creagach sin glŔ tharraingeach dha beathaichean lus-itheach agus mar sin faodaidh an Órainn chugallach seo fulang bho cus ionaltraidh.
Tha Óiteachan creagach taobh a-staigh na d¨thcha a' cur feum air cothromachadh tuigseach a thaobh ionaltraidh oir faodaidh iad a dhol air ais cuideachd mur eil gu le˛r ionaltraidh ann. Bheir seo cothrom dhan phreaslach mu chuairt briseadh a-steach dha na h-Óiteachan torrach creagach agus cur Ós dha na gnŔithean as meata.
Am measg nan gnŔithean inntinneach sna creagan air an taobh a-staigh tha an raineach fhad-shliosach ailpeach (Woodsia ilvensis), ¨r thalmhainn (Asplenium viride), raineach c˛innich (Hymenophyllum wilsonii) agus clach bhriseach dhosach (Saxifraga caespitosa). 'S e sgaoileadh glŔ chuingealaichte a th' aig m˛ran de na lusan sin.
Tha Óiteachan creagach a' toirt ionadan cudromach dha e˛in neadachaidh. 'S fheÓrr le iolairean buidhe nid do-ruigsinneach, far am faigh iad air an iseanan a thogail gu sÓbhailte.
Tha Órainnean creagach air taobh a-staigh na d¨thcha a' toirt buannachdan dha daoine cuideachd:
- Cur-seachad - tha streapaichean is coisichean cuideachd dŔidheil air Óiteachan creagach.
- Luchd-coimhid e˛in - tha na slŔibhtean is na leacan creagach a' tabhann Óite-neadachaidh dha m˛ran e˛in ýomhaigheach an aonaich.
á
Last updated on Wednesday 4th April 2012 at 14:09 PM. Cliog an seo airson beachd a thoirt air an duilleag seo


text:
Nach tòisich an làimh dheis air falbh leis an naidheachd mhath — Cothrom air an GTA Online dh’fhaodadh a bhith gu tur saor an-asgaidh a gheibh na sealbhadairean uile den barrantaichte lethbhric den gheam Grand Theft Auto V
Dè tha GTA Online?
Grand Theft Auto Online — fiùghantach fosgailte t-saoghal le comas 16 cluicheadairean (30 ann an dreach airson PS4, Xbox One agus PC). Tha an t-saoghail a tha a thòisich ann an cruinn-eòlas agus meacanaigean, Gameplay de Grand Theft Auto V, ach thathar a ‘sìor atharrachadh agus a’ leudachadh taing do nochd barrachd is barrachd stuthan a sgrìobhadh leis an dà chuid Rockstar Geamannan, a thuilleadh air na cluicheadairean fhèin. Ann an Grand Theft Auto-loidhne a ‘toirt a h-uile feartan sònraichte a’ geama ainmeil sreath: iomlan saorsa gnìomha, measgachadh de ghnìomhan agus obair inntinneach … Agus tha so uile a tha rim faotainn aig an aon àm ioma-ghnèitheachd de chluicheadairean air feadh an t-saoghail!
Cluicheadairean urrainn dhomh rannsachadh an t-saoghail de Grand Theft Auto Online aonar agus còmhla ri caraidean, ag obair còmhla, aonaichte ann an buidhnean, a ‘coileanadh an gnìomhan còmhla, a’ farpais anns a ‘ghèam thraidiseanta modhan leis na h-uile gaming coimhearsnachd, agus tha ea’ coimhead agus ag obair — dìreach mar a tha ann an Grand Theft Auto V.
Cluicheadairean bi e comasach caractar a chruthachadh le sònraichte coltas agus sgilean, a ‘cruinneachadh phàirc sùil càraichean, a cheannach fìor oighreachd, pàirt a ghabhail ann an quests, cùisean agus cosnadh, a’ cosnadh cliù agus airgead a ghluasad ann eucorach cearcaill agus a ‘faighinn barrachd is barrachd feartan ùra. Grand Theft Auto-loidhne a bhios an-còmhnaidh ag atharrachadh agus a ‘leudachadh, a’ cruthachadh saoghal beothail chiad fhear ann an sreath de Grand Theft Auto.
Ceanglaichean fiosrachadh bhon chompanaidh leasachaidh A Rockstar Geamannan.


text:
Aibhnichean a' dol thar talamh ́osal / Rivers crossing the lowlands
Aibhnichean lùbach / Meandering rivers
'S àbhaist gur e aibhnichean le aon chladhan agus grunnd gainmhich a bhios annta seo agus bidh iad a' sruthadh thar raointean-tuile c̣mhnard. Bidh an cladhan ag atharrachadh agus a' gluasad thairis air an raon-tuile air sgàth slighe sruthaidh a' chladhain a th' ann a-nis (thalweg), fhad 's bruaich a-muigh lùb aibhne (os cionn ḷn domhainn) air a ghearradh fodha, agus thèid a' ghrùid a ghiùlan śos an abhainn agus 's ḍcha gun tèid a tasgadh ann am bàr taobhach no riofail.
Aibhnichean fo smach fo-chreige / Bedrock controlled rivers
Faodaidh gilean creige agus easan a bhith air an cruthachadh far an deach aig an abhainn air gearradh tro earrainnean de chreag chruaidh.
Dealtathan lochan air talamh ́osal / Lowland lake deltas
Bidh dealtathan air an cruthachadh far am bi aibhnichean a' dol a-steach a loch, mar thoradh air sruthadh na h-aibhne a bhith a' slaodachadh agus grùid a bhith ga leigeil śos ann an uisge na loch. Ann an lochan air talamh ́osal, bidh an dealta glè thric air a togail le gainmheach, eabar agus crèadh (poll).
Last updated on Tuesday 17th April 2012 at 12:47 PM. Cliog an seo airson beachd a thoirt air an duilleag seo


text:
- TIOTAL
- Tàrmachan air A' Mhonadh Ruadh
- EXTERNAL ID
- GB1796_SINCLAIR_PTARMIGAN
- LINN
- 1980an; 1990an
- CRUTHADAIR
- unknown
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 2166
- KEYWORDS
- eun-eòlas
coimhead air eòin
claistinneach
'S e eun reamhar a bhios a' fuireach air na slèibhtean as àirde air Gàidhealtachd na h-Alba a th' anns an tàrmachan. Ann am fìor dhroch shìde, 's dòcha gun gluais an t-eun sìos gu iomaill nan coilltean. Bidh iad ag ithe faillein, duilleagan, dearcan agus biastagan. As t-samhradh, tha itean an tàrmachain glas, donn agus dubh os cionn broillech geal agus itean. Anns a' gheamhradh, tha an t-eun gu tur geal, a bharrachd air earball agus mun cuairt aon dhe shùilean.
In this short audio extract, the distinctive, harsh, croaking sounds of the ptarmigan can be heard above the howling gales of the Cairngorm Plateau


text:
- TIOTAL
- Srath Pheofhair agus loidhne na rèile
- EXTERNAL ID
- QZP40_CARD_1238
- ÀITE
- Srath Pheofhair
- SGÌRE
- Inbhir Pheofharain
- SIORRACHD/PARRAIST
- ROS: Fothraitidh
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33164
- KEYWORDS
- cairtean-puist
Siorrachd Rois
Ros is Cromba
uisgeachan meinnireach
fuarain
rumannan pumpa
spàthan
àiteachan spà
leigheasan eile
rèilean
turasachd
taighean tasgaidh
spors
fèisdeas
taighean-òsta
bùithean
Tha a' chairt seo, air a postadh an 1906, a' sealltainn loidhne na rèile a' tighinn gu baile Shrath Pheofhair o thaobh Inbhir Pheofharain. Tha Srath Pheofhair 4 mìle (6km) an iar air Inbhir Pheofharain ann an srath Abhainn Pheofharain. 'S ann mar thoradh air na fuarain de phronnastan a chaidh an lorg ann sna 1770an a dh'fhàs e ann am meud is cho mòr aig daoine. Le taic làidir o Bhan-iarla Chrombaidh an là sin, leasaich am baile beag na àite spà Bhictorianach.
Mar a dh'fhàs cliù nan goireasan spà aig Srath Pheofhair, bha e follaiseach gun robh feum air rathaidean na b' fheàrr a' tighinn thuige. Ann an 1863 chaidh moladh a dhèanamh gus loidhne rèile a thogail o Inbhir Pheofharain gu ruig Caol Loch Aillse, a' dol taobh Shrath Pheofhair, ach chaidh uachdarain talmhainn na sgìre an aghaidh na slighe a chaidh a mholadh. Chaidh an loidhne tùsail mar sin a chur air slighe eile mu dhà mhìle gu tuath air Inbhir Pheofharain, ach le ùine dh'fhàs seo mì-iomchaidh. Mu dheireadh chaidh cead a thoirt seachad gus stèisean ann am meadhan a' bhaile a thogail agus dh'fhosgail loidhne-gobhail ùr Shrath Pheofhair, san dealbh seo, ann an 1885. Nuair a dh'fhosgail an loidhne ùr, chaidh an seann stèisean ath-ainmeachadh mar Uachdar Niad.
Nuair a dh'fhosgail an loidhne ùr seo, dh'fhàs am baile na b' fheàrr buileach aig daoine. Chaidh iomadh taigh-òsta eireachdail agus aitreabh mòr Bhictorianach a thogail gus an àireamh de luchd-turais a fhrithealadh nuair a thigeadh iad "a ghabhail nan uisgeachan." Bha stèisean na rèile glè thranga nn an mìosan an t-samhraidh agus ann an 1911 thog Companaidh Rèile na Gàidhealtachd a thaigh-òsta fhèin, Taigh-òsta na Gàidhealtachd. Aig an Aghaidh Mhòr a h-uile seachdain bhiodh an 'Strathpeffer Spa Express' a' ceangal ri treanaichean on deas agus chaidh iad sin dìreach dhan Spà gun stad, ach ann an Inbhir Pheofharain.
'S e toiseach a' Chiad Chogaidh a chunnaic toiseach dol-sìos an Spà agus a rèile. Sguir an 'Strathpeffer Spa Express' às dèidh seusan 1915 agus chaidh Taigh-òsta na Gàidhealtachd a ghabhail fo smachd muinntir na h-armachd. Cha d' fhuair Srath Pheofhair a-riamh air ais a chliù bhon àm ron chogadh. Dhùin Stèisean Shrath Pheofhair ri luchd-tadhail an 23mh Gearrain 1946 agus dhùin e gu tur an 26mh Màirt 1951. Ach chaidh togalaichean an stèisein am fàgail nan seasamh agus ann an 1980 chaidh an ath-nuadhachadh agus an-diugh tha iad nan dachaigh do Thaigh-tasgaidh Gàidhealach na Leanabachd agus do bhùithean eile


text:
- TIOTAL
- Aithisg Bhliadhnail Ospadail Bhelford, An Gearasdan, 1935
- EXTERNAL ID
- HLH_DEWAR100_033
- DEIT
- 1935
- LINN
- 1930an
- NEACH-FIOSRACHAIDH
- Highland Archive Centre
- AITHNEACHADH MAOINE
- 1695
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Fhuair Ospadal Bhelford cuideachd maoineachas o SMGE, agus chùm seo e bho dhùnadh. Air a thaobh fhèin dh'aontaich an comataidh-stiùiridh gun leudaicheadh iad an sgìre glacaidh agus gun leigeadh iad fios co mheud euslaintich ris an do dhèilig iad fon aontachadh seo.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
Cliog > an seo airson a dhol gu toiseach an taisbeanaidh.


text:
- TIOTAL
- Treana a' dol tarsainn Drochaid-ghiùlain Allt na Slanach
- EXTERNAL ID
- PC_HRS_STATIONS_001_1396
- ÀITE
- Tom Aitinn
- SGÌRE
- Inbhir Nis
- SIORRACHD/PARRAIST
- INBHIR NIS: A' Mhòigh 's Dail Fhearghais
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28009
- KEYWORDS
- rathaidean iarainn
treanaichean
trèanaichean
drochaidean rèile
San dealbh-chamara seo chithear treana a' dol tarsainn Drochaid-ghiùlain Allt na Slanach.
Ann an 1897 chaidh an drochaid fhiodha seo a thogail ach an giùlaineadh i an rèile ùr aig Rèile na Gàidhealtachd eadar Inbhir Nis is Peairt (taobh an Aghaidh Mhòr) thar talamh ìseal bhog ann an Allt na Slanach faisg air Loch Màigh. Mar thoradh air coltas na talmhainn, cha ghabhadh ach drochaid aotrom fhiodha a chur ann. Chaidh ùrachadh dhith a dhèanamh ann an 2002 le clàr de chruadhtan neartaichte agus casan a bheireadh taic don loidhne iarainn. 'S i fhathast an aon drochaid fhiodha a th' ann am prìomh loidhne ann am Breatainn agus tha Liostadh Ìre A oirre.


text:
Iarrtas airson bile nas radaigich
Dh'iarr comataidh phàrlamaid air Riaghaltas na h-Alba Bile Ath-leasachaidh an Fhearainn a neartachadh airson na "h-atharrachaidhean radaigeach" a tha a dhìth a chuir an sàs.
Dh'fhoillsich Comataidh Chùisean Dùthchail Holyrood an aithsg air a' bhile an-diugh.
Tha iad ag iarraidh gun deidheadh am bile atharrachadh airson siostam a thoirt a-steach a dhèanadh nas soilleire co leis a tha fearann agus cò tha a' faighinn a' bhuannachd às.
Tha eagal orra cuideachd gu bheil na deuchainnean a dheidheadh air coimhearsnachdan mus fhaigheadh iad fearann ro chas ann an cuid de shuidheachaidhean.
Ach tha iad a' togail cheistean a bheil fianais gu leòr ann gun dèanadh e feum reitichean gnìomhachais a thoirt air ais airson oighreachdan spòrs.
Tha teagamh air a' chomataidh a bheil gu leòr sa bhile airson leudachadh a thoirt air na tha de dh'fhearann ri fhaotainn air màl, fear de dh'amasan an riaghalais.
Tha ceist orra cuideachdh a bheil gu leòr ga dhèanamh airson còirichean luchd-màil a neartachadh airson am brosnachadh barrachd airgid a chosg air an fhearann, agus gu bheil - aig an aon àm - còirichean nan uachdaran air a dhìon.
Mhol a' chomataidh cuideachd am bile atharrachadh son gun deidheadh a chuir ann an lagh gum bu chòir Gàidhlig a bhith aig co dhiù aon bhall air Coimisean Fearann na h-Alba.
Dh'iarr a' chomataidh tòrr a bharrachd fiosrachaidh mus deìdheadh a' chiad ìre dhen bhile a dheasbad ann am Pàrlamaid na h-Alba.
Tha mòran uachdarain air a ràdh gun toir am bile, mar a tha e an dràsta, droch bhuaidh air gnìomhachas.
Tha iad iad ag ràdh gu bheil dragh orra gur ann airson uachdarain a pheanasachadh a thathas a' moladh am bile a dhèanamh nas radaigich seach a bhith ag amas air ath-leasachadh airson buannachd a thoirt dhan h-uile duine.
Eu-coltach ris a' chomataidh thuirt iar-cheann-suidhe aonadh nan tuathannach, NFU na h-Alba, Anndra MacCarmaig, nach eil na deuchainnean a dheidheadh air coimhearsnachdan mus fhaigheadh iad còir air fearrann a cheannach cas gu leòr.
"Tha na deuchainnean cho neo-shoilleir 's gum faodadh a h-uile tuathanas ann an Alba fearann a chall ri buidheann sa bith a tha airson a ràdh gur e coimhearsnachd a th'annta.
"Dh'fhaodadh sin buaidh mhòr a thoirt air gnìomachas thuathanais sa bith," thuirt Mgr MacCarmaig.
Chuir Fearann Coimhearsnachd na h-Alba fàilte air aithisg na comataidh ag ràdh gu robh i mionaideach agus susbainteach.
Chuir buill co-labhairt an SNP an aghaidh a' bhile san Damhair 's iad-san cuideachd ag ràdh gum bu chòir dha a bhith air a neartachadh.


text:
Naidheachdan 11:00m
20 An t-Sultain 2016 Ùraichte aig Ùraichte aig
Siria
Chuir na Dùthchannan Aonaichte 's a' Chrois Dhearg stad air a h-uile dad den obair thaic ann an Siria an dèidh na h-ionnsaigh air conbhoidh faisg air Aleppo. Tha aithrisean ann gun deach na h-uimhir de luchd-obrach sìobhalta a mharbhadh. Thuirt an UN, ma 's ann a dh'aona-ghnothach a chaidh ionnsaigh a thoirt air a' chonbhoidh, gur e eucoir cogaidh a th' ann. Thàinig an t-ionnsaigh goirid an dèidh do dh'arm Shiria leigeil fhaicinn, nam beachdsan, gu bheil an fhois fhòirneirt a chuir na Stàitean Aonaichte agus an Ruis air dòigh a-niste seachad.
Bomaire
Tha duine a tha fo amharas mu na h-ionnsaighean boma ann an New York agus New Jersey air an deireadh-sheachdain an grèim aig poilis. Tha Ahmed Kahn Rahami, Aimeireaganach a rugadh ann an Afganastan, fo chasaid gun do dh'fheuch e ri oifigearan poilis a mhurt ann an sgìre Linden ann an New Jersey.
An Eaconamaidh
Tha Rùnaire na h-Eaconamaidh, Keith Brown, ag iarraidh air Roinn an Ionmhais tuilleadh airgid-chalpa a chur ri brosnachadh na h-eaconamaidh an dèidh na bhòta airson falbh às an Aonadh Eòrpach. Tha esan ag ràdh gum bu chòir do Riaghaltas na Rìoghachd Aonaichte air a' char as lugha £100m de dh'airgead chalpa a ghealltainn mar a rinn Riaghaltas na h-Alba air a' mhìos a chaidh.
Aiseag Bharraigh
Thèid faighneachd do Chaledonian Mac a' Bhriuthainn carson a tha uimhir de dh'atharrachaidhean air an t-seirbheis eadar an t-Òban agus Bàgh a' Chaisteil. Tha dragh air muinntir Bharraigh mu cho tric 's a tha uairean seòlaidh a' bhàt-aiseig, an Isle of Lewis, ag atharrachadh.
Iasgairean
Tha Ball nan Eilean Siar ann an Westminster ag iarraidh air an Riaghaltas cead a thoirt do sgiobairean iasgaich criutha fhastadh bho thaobh a-muigh na h-Eòrpa. Tha gearain ann am Barraigh nach fhaigh bàtaichean gu muir leis gu bheil na h-ùghdarrasan a' diùltadh cead-obrach do dh'iasgairean bho thaobh a-muigh an EU. Tha am Ball-Pàrlamaid, Aonghas Brianan MacNìll, ag ràdh nach eil Riaghaltas na Rìoghachd Aonaichte a' tuigsinn an t-suidheachaidh.
OHT Hawk
Tha an soitheach OHT Hawk air a slighe timcheall cheann a tuath na h-Alba a Leòdhas far an tog i an clàr-ola Transocean Winner. Tha dùil rithe san Loch a Tuath an-diugh fhathast, 's tha an sgioba a tha os cionn na h-obrach ag ràdh gu bheil co-dhiù là gu leth de dheagh shìde a dhìth orra airson an clàr a thogail mus tèid a thoirt dhan Tuirc airson an chur às a chèile.
Cidhe an Òbain
Tha dragh anns an Òban mu phlana a bheireadh atharrachadh air an trafaig air cidhe na rèile. Tha Caledonian Mac a' Bhriuthainn ag ràdh gu bheil an cidhe air fàs ro thrang 's gu bheil an trafaig na cunnart. Bidh deuchainn fad mìos anns an Damhair far nach bi cead aig trafaig ach siubhal aon shlighe air a' chidhe. Ach tha dragh ann gum bi an cidhe dùinte fad uair de thìde air gach ceann den là nuair a tha carbadan a' tighinn far nan aiseagan.


text:
Catalog an Leabharlainn Nàiseanta ri fhaghinn sa Ghàidhlig
Gabhaidh na cruinneachaidhean air leth aig Leabharlann Nàiseanta na h-Alba a rannsachadh tron Ghàidhlig a-nis mar phàirt de dhealas seasmhach an Leabharlainn a bhith a' brosnachadh cleachdadh a' chànain.
Chaidh an goireas Gàidhlig ùr seo air làrach-lìn an Leabharlainn a chur air bhog gu h-oifigeil leis an Dr Alasdair Allan, Ministear airson Cànanan na h-Alba, agus e a' tadhal air an Leabharlann an-diugh (19 Sultain).
Tha seo a' gabhail a-steach prìomh chatalog an Leabharlainn anns a bheil cha mhòr còig mìle clàr agus anns a bheil a' mhòr-chuid de chruinneachaidhean clò-bhuailte an Leabharlainn. Chithear an goireas an seo: http://main-cat.nls.uk/vwebv/searchBasic?sk=nls_gae
Tha Leabharlann Nàiseanta na h-Alba cuideachd air a Phlana Gàidhlig fhèin a chruthachadh, a chaidh fhoillseachadh an-diugh, a tha a' mìneachadh mar a bhios an leabharlann a' cumail taic ri cleachdadh a' chànain.
Thuirt an Dotair Allan: 'Airson suidheachadh na Gàidhlig a bhrosnachadh tha e deatamach gum bi daoine le Gàidhlig deònach a cleachdadh nas trice, agus feumaidh cothroman a bhith ann dhaibh seo a dhèanamh. Bheir catalog an Leabharlann Nàiseanta cothrom do luchd-cleachdaidh agus luchd-ionnsachaidh na Gàidhlig coimhead air còrr is 15 millean pàipear iongantach thar linntean de dhualchas, cultar agus euchdan na h-Alba. Le bhith a’ cur Gàidhlig agus Bheurla còmhla mar seo, tha an Leabharlann Nàiseanta ag àrdachadh inbhe na Gàidhlig agus bu chòir dhuinn fàilte a chuir air an obair seo.'
Bha an obair air a' chatalog na phròiseact gu math dùbhlanach mar thoradh air a' bhriathrachas teicnigeach speisealta a tha ga chleachdadh ann an leabharlannan agus bha feum air dòigh-obrach chruthachail san eadar-theangachadh. Mar eisimpleir, chaidh 'Àite air an sgeilp', a chleachdadh airson 'Shelfmark'. Tha barrachd fhaclan sna h-abairtean Gàidhlig na anns a' Bheurla thùsail agus bha aig na h-eadar-theangairean ri bhith pongail mar thoradh air cruth eadar-aghaidh (interface) a' chataloig.
'S e aon toradh den phròiseact gun deach liosta de bhriathrachas Gàidhlig a chur ri chèile a thaobh catalogadh. Tha NLS an dùil a bhith a' co-roinn seo le leabharlannan is buidhnean eile a tha airson tionndaidhean Gàidhlig a dhèanamh de na catalogan aca fhèin. Bidh seo na chuideachadh do leabharlannan eile gus eadar-aghaidhean an cuid chatalogan eadar-theangachadh don Ghàidhlig agus bidh e na bhrosnachadh eile don chànan.
Chaidh an t-eadar-theangachadh a dhèanamh le ceathrar luchd-obrach aig an Leabharlann a tha nan sgoilearan Gàidhlig agus a dh'ionnsaich Gàidhlig, agus leis an neach-obrach saor-thoileach Ceitidh Murray aig a bheil Gàidhlig bho thùs agus a bha uair na tidsear Gàidhlig. An uair 's gun robh an t-eadar-theangachadh deiseil, chaidh a dhearbhadh taobh a-staigh NLS agus air an taobh a-muigh le Greg MacThòmais, a tha ag obair aig Leabharlann Sabhal Mòr Ostaig san Eilean Sgitheanach agus aig a bheil Gàidhlig bho thùs.
Thuirt an Leabharlannaiche Nàiseanta, Màrtainn Wade: 'Tha e fìor mhath gu bheil an catalog againn ri fhaighinn sa Ghàidhlig. Tha e na dhealas aig Leabharlann Nàiseanta na h-Alba a bhith a' brosnachadh agus a bhith a' cur ri mothachadh na Gàidhlig agus tha sinn an dòchas gum bi fèill mhòr air an eadar-theangachadh seo bho dhaoine aig a bheil Gàidhlig no aig a bheil ùidh sa chànan.'
Thuirt Ceitidh Murray, a chuidich luchd-obrach leis a' phròiseact gu saor-thoileach: 'Mar chuideigin aig a bheil Gàidhlig bho thùs bha e na thoileachas dhomh a bhith a' cuideachadh luchd-obrach an Leabharlainn leis an tionndadh Ghàidhlig den chatalog. Tha eadar-theangachadh eadar Beurla is Gàidhlig uaireannan na dhùbhlan, gu h-àraidh nuair a thathar a' dèiligeadh ri briathrachas speisealta den t-seòrsa a gheibhear ann an leabharlannan, mar eisimpleir.'
19 September 2013


text:
- TIOTAL
- Taisbeanadh Carragh-cuimhne Cogaidh Ullapuil is Sgìre Ullapuil
- EXTERNAL ID
- ULMPH_2000_0214
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- DEIT
- 1925
- LINN
- 1920an
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40111
- KEYWORDS
- ìomhaighean
carraighean-cuimhne
Chaidh Carragh-cuimhne Cogaidh Ullapuil is Sgìre Ullapuil a thaisbeanadh Dimàirt 18mh dhen Lùnastal 1925 aig 2.00f. Chaidh an carragh-cuimhne a thaisbeanadh leis a' Chòirneal A F MackCoinnich CMG, CVO an dèidh facal no dhà bhon Lt. Colonel J W Fraser CMG, OBE. B' e òrdugh na seirbheis Salm 90, ùrnaigh Ghàidhlig, cuibhreann às na Sgrioptairean, an taisbeanadh, leughadh Ròla an Urraim, ùrnaigh coisrigidh, Salm 46 sa Ghàidhlig, tuireadh agus blàth-fhleasgan gan cur sìos, laoidh 66 agus a' crìochnachadh leis an laoidh nàiseanta
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
Pòla (cruinn-eòlas)
Is e cruinne a tha anns an talamh. Tha sin ri ràdh gu bheil an talamh na ball fuathasach mòr a tha na siubhal tro'n fhànais. Tha i na siubhal, a' cuairteachadh na grèine aig astar de 93 millean mìltean. Tha an cuairt seo a' toirt bliadhna agus tha e ag adhbharachadh na ràithean againn: An t-Earrach, An Samhradh, Am Foghar agus An Geamhradh.
Air barrachd an siubhal a tha i a dèanamh, tha an talamh còmhnaidh a' tionndadh, mar gum bitheadh nan robh aiseal air an sàthadh tro a meadhan. Bithidh i a' gearradh làn cuairt mu an aiseal seo gach fichead uair ceithir. Is e an tionndadh seo a tha ag adhbharachadh oidhche agus latha. Bithidh solas agus blàths na grèine a' tuiteam air taobh na talamhainn a tha ga h-aghaidh,ach bithidh an dara leth de na talmhainn an dubhar mòr na talmhainn fhèin.
Theirear pòla ri ceann aiseal, agus mar sin their sinn an dà phòla ri na puingean a bhitheas an talamh a' tionndadh mun chuairt.
Is e obair leantainneach a tha anns an alt seo.


text: In la ro fothraicfaidis Cland Muireadaich i n-dabaid Cormaic cen dul d' oigid gona iar sin & in ben do cloind cetna do-ragad i n-dabaig Cormaic a roga tochmairc di 'na tir fein & gan eg do ban-oigid acht co facad a h-errad ar bord na dabcha ac Cormac; buaid n-eladna uaidib & gaiscid & dith co h-aen leo dia n-disliged Cormac a n-eachtraind do thraethad. Cland Muiredaich meic Aengusa & cland Feargusa meic Conaill meic Finain meic Conaill meic Fearadaich meic Cormaic meic Aengusa meic Amalgaid meic Fhiachrach is le Cormac a cain.


text:
Tha buidhnean CnP air am meas cudromach airson iomadach adhbhar;
- Tha iad a’ toirt phàrantan aig am bheil clann ann am FTMG còmhla airson bruidhinn air cuspairean a tha toirt buaidh air foghlam an cuid-chloinne aig a h-uile ìre
- ’S urrainn do CnP taic a thoirt don sgoil, ag obair ann an co-bhonn ri Comhairlean Phàrant
- ’S urrainn do luchd-dreuchd a’ Chomataidh bruidhinn às leth nam pàrantan le ùghdarras. ’S fheàrr le Comhairlean, sgoiltean agus buidhnean eile a bhith a’ dèiligeadh ri riochdairean an àite iomadach duine fa leth
- Le bonn-stèidh, faodaidh CnP, mar bhuidheann coimhearsnachd, airgead a thionail ann an dòigh nach urrainn an sgoil a dhèanamh
- ’S urrainn do phàrantan le cloinn ann am FTMG an siostam foghlaim a bhrosnachadh anns an sgìre aca fhèin
- Tha na buidhnean ag amas ri taic a thoirt do thachartasan tron Ghàidhlig taobh-muigh na sgoile, leithid obair nan Sradagan
Ciamar a thèid mi an lùib Comann nam Pàrant?
Tha buidheann Comann nam Pàrant anns a’ mhòr-chuid de sgìrean far am faighear foghlam tro mheadhan na Gàidhlig. Tha na buidhnean fosgailte do phàrant sam bith aig am bheil clann ann an FTMG aig ìre sam bith, agus faodaidh pàrantan coinneamhan choitcheann a fhrithealadh. Ma tha thu ag iarraidh grèim fhaighinn air riochdaire CnP anns an sgìre agad fhèin, cuir fios air an Oifigear Phàrant a bheir dhut ainm agus fiosrachadh.
Ma tha sibh airson buidheann CnP a stèidheachadh anns an sgìre agaibh, tha e furasta gu leòr sin a dhèanamh. Coinnichidh an t-Oifigear Phàrant ri pàrantan san sgìre airson a dhol tro Bhonn-stèidh CnP, mìneachadh a thoirt mun obair aig CnP gu h-ionadail, agus ceistean sam bith a dh’fhaodadh èirigh a fhreagairt. Tha e an uairsin an urra ribh fhèin am bheil sibh airson buidheann a stèidheachadh. Ma tha sibh airson seo a dhèanamh san sgìre agaibh, Tha am post-dealain fo dhìon an aghaidh botaichean spama. Feumaidh tu JavaScript a chus an comas gus fhaicinn..


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
Ròic
Fhuaireadh lorg air an fhacal ann an Cille Mhoire is Breacais, san Eilean Sgitheanach, agus ann an Scalpaigh na Hearadh.
Ann an àitichean eile, bha ciall rud beag eadar-dhealaichte aig an fhacal. Chaidh a chlàradh bho chuideigin ann an Obar Neithich, faisg air an Aghaidh Mhòir, gur e bh’ ann an ròic ‘a great stir and excitement’. Agus cuideachd ann an Scalpaigh dh’fhaodadh e a bhith a’ ciallachadh muiltfheoil ròiste, no biadhadh sòghail (i. ‘luxuriously feeding).
A rèir faclair Colin Mark, bidh sinn a’ dèanamh ròic (‘revel’) agus a’ toirt ròic de rud do chuideigin (‘regale’). Tha eisimpleir aige bhon litreachas: ‘cha chanadh tu gur e ròic a bh’ann’, i. cha robh pailteas ann no fiù ’s gu leòr.
Dh’innis an neach à Breacais, ‘Bha ròic againn air buntàta is sgadan’, i. bha ar sàth no ar leòr dheth againn.
Agus tha an abairt ann ‘fios fithich gu ròic’. Tha seo a-mach air mar a tha fios mì-nàdarra aig fitheach gu bheil cothrom ithe gu bhith ann. Ach, mar a mhìnich Dwelly, rachadh a cleachadh mu dhuine sam bith ‘arriving accidentally and opportunely’.
Ann an ‘Soraidh leis an Nollaig Ùir’, tha Màiri Mhòr nan Òran a’ cuimhneachadh le cianalas air an dream agus na coimhearsnachdan a bha ann an ‘Eilean gaoil nan Sgiath’ agus a tha a-nis air falbh. Tha i a’ cur an cèill:
Dè th’ ann an ‘càbhraich’? Tha mi a’ dèanamh dheth gun e sùghan a th’ ann — ‘sowens (cracked oats eaten with jelly and milk)’.
’N uair a chruinnicheadh gach òigh,
’S ann an sud a bhiodh an ròic,
Measair chàbhruich air a’ bhòrd,
’S na fleasgaich anns an t-seòmar shuas.
Ag atharrachadh faclan Màiri Mhòr beagan, tha mi an dòchas gum bi Nollaig agaibh:
A thogas gean air comann ciùin,
’S air nach cuir reòtha giùig,
Ged a bhios an Dùbhlachd fuar.
Facebook: https://www.facebook.com/DasgGlaschu
Twitter: https://twitter.com/DASG_Glaschu
Chan eil beachdan rim faotainn airson a’ phuist seo
Na puist mu dheireadh
18 Am Faoilleach 2018
An t-seachdain seo ’s mi a’ cumail orm le faclan mu dheidhinn beathaichean agus a’ sgrìobhadh mu dheidhinn fèidh.
11mh am Faoilleach 2018
Gach madainn bidh mise a’ coiseachd air a’ phàirc a’ faicinn tuilleadh na seachdar pioghaidean air na raointean agus bràigheachan agus tha seo a’ cur nam cuimhne rann a dh’ionnsaich mi bho Àdhamh Ó Broin aig ceann-seachdaine Gàidhlig Earra-Ghàidheil ann an Achadh an Droighinn.
4 Faoilleach 2018
Sgrìobh mi sa bhrath-bhloga a bh’ agam air 9 Màrt an-uiridh mu phròiseact nam bileag an seo aig DASG.
Diardaoin 28mh den Dùbhlachd
’S e seachdain na Nollaig a th’ ann, Nollaig chridheil dhuibh uileadh!


text:
Is e clasaig dealbhaichte do chloinn, do dheugairean is inbhich air atharrachadh gu h-ealanta a th’ ann Na Trì Mucan Beaga aig Giglets ann an Gaidhlig le deilbh bheòthail dhathtach làn-mheud bhideo a thuilleadh air buadhan fuaim agus ceòl.
Tha Giglets ann an Gaidhlig uaireannan ainmeil agus uaireannan nan leabhraichean clasaigeach an ìmpis a dhol air dhìochuimhne, a tha air an ath-chruthachadh agus air an atharrachadh airson luchd-èisteachd an latha an-diugh. Ged a tha litreachas clasaigeach air leth math, tha e glè thric air a sparradh air cùlaibh mòran arrasbacain. Tha luchd-leughaidh an latha an-diugh a’ strì ri ùine agus sgeulachdan a chòrdas riutha a lorg, agus fiù cànan a thuigsinn a chaidh a sgrìobhadh o chionn mòran bhliadhnaichean agus uaireannan ceudan de bhliadhnaichean. Tha Giglets a’ briseadh sìos mòran de na cnapan-starra sin, a’ fàgail nan teacsaichean clasaigeach sin ruigsinneach do luchd-leughaidh ùr – clann, deugairean agus inbhich le chèile.
Bidh Giglets a’ foillseachadh sgeulachdan a tha saidhbhir ann an susbaint, ach a dh’aindeoin sin lùghdaichte ann am fad is toinnteachd agus le cànan a tha air a dhèanamh freagarrach do luchd-leughaidh òg. Tha Giglets ag amas air eòlas a thoirt do luchd-leughaidh air na sgeulachdan agus na caractaran a tha air an eadar-fhighe le cultar an latha an-diugh. Leughaidh tu leabhar Giglets ann an 15-20 mionaid, agus aig an aon àm cuiridh tu eòlas air clasaig math litreachail. Tha leabhraichean Giglets a’ cumail grèim air na suidheachaidhean brosnachail, na gnìomhachdan ‘s am fealla-dhà, na caractaran mìorbhaileach agus na seallaidhean as fheàrr bho sgeulachdan a tha air a bhith air am meas gu mòr thar bliadhnaichean. Tha Giglets a’ cleachdadh modh-obrach a thaobh sgrìobhadh sgriobtaichean deilbhe a tha fìor aithnichte agus ga chur an sàs ann an seann sgeulachdan tùsail gus an tionndadh Giglets de litreachas clasaigeach a chruthachadh.
A thuilleadh air an sin, tha gach leabhar dealbhaichte airson togail air na prìomh sheallaidhean bhon aithris gus tarraingeachd na sgeòil a mheudachadh agus cuimhne an neach-leughaidh a thoirt air ais. Thar ùine, tha sinn ag amas air tuilleadh neartachaidh a chur ris leithid beòthalachd airson leasachadh ann an tlachd is foghlam.
‘S e rùn Giglets a bhith ag oideachadh agus a’ dèanamh dibhearsain le sàr-mhathas. Tha sinn an dòchas leughadh a bhrosnachadh, eòlas air litreachas clasaigeach a sgaoileadh a-mach gu luchd-leughaidh nas fharsainge agus nas nuadh-aimsireile agus ar pàirt a ghabhail ann am feabhasachadh litreachais.


text:
Mus coimhead a-mach airson obair, aon rud a h-uile duine a 'meas san fharsaingeachd tha an t-airgead no tuarastal. Tha, dìoghras a tha a 'dol gu soirbheachail ach aig deireadh an latha, nuair a thèid thu air ais dhachaigh sgìth, 'S e na dh'fheumas tu beagan comhfhurtachd agus spaideil. So, tha e an-còmhnaidh nas fheàrr ri do amas aig àirde mhòr far a bheil thu comasach a h-uile stuthan de comhfhurtachd seach a bhith a 'suidheachadh amasan beag. Tha obraichean sònraichte a 'tighinn le tòrr de na sochairean còmhla ri tuarastal. Following is a list of some of the top career options that would support you efficiently both financially and prestige wise.
Top 8 Career Options le bhuannachdaile Tuarastalan anns na h-Innseachan
Stiùireadh sruth
Ann an gnìomhachais gnàthaichte ginealaichean, àrd-chliù air a bhith air a thogail suas airson daoine le sgilean rianachd agus ioma-ghnìomhach. Chan eil e gu math tlachdmhor turas aig an ìre inntrigidh. Ach, nuair a tha thu ceum suas a ghabhail nas àirde na dleastanasan agus modhan co-dhùnaidh, agaibh tuarastalan a tha nas àirde. All thu feum a th 'stiùireadh ceum bho ainmeil Institiùd. 'S e seo mar a CEOs an-dràsta airgead a chosnadh ann a' mhòr-chuid. Tha companaidhean cuideachd a 'dol air a thoirt dhuibh le diofar sochairean còmhla ri do thuarastal.
Medicine
Doctors tha a dhìth anns a h-uile seòrsa de na h-èiginn agus an sgil a tha luach àrd ann an comann-sòisealta. Nuair a tha thu air a dh'ionnsaich Medicine, dh'fhaodadh tu a dhol air adhart airson tòiseachadh agad fhèin prìobhaideach clionaig far a bheil an co-chomhairleachadh a 'chìs a' tighinn suas ri tòrr mòr. Tha a bhith a dotair nach eil sibh a-mhàin dh'iarraidh airgead, ach cuideachd a 'duaiseachadh thu le mòran cliù ann an comann-sòisealta. Meidigeach proifeiseantaich a tha diofar roinnean-seòrsa, mar eisimpleir, fiaclairean, ophthalmologists etc.
IT Roinne
IT Tha gnìomhachas soirbheachail an-dràsta. Le teicneòlas an àite a h-uile gnìomhachd làimhe, IT fuasglaidhean a tha ann an iarrtas mòr. Tha tòrr a 'crochadh air bathar-bog coimpiutair agus stèidhichte air tagraidhean na làithean seo. So, tha tòrr de cothrom a chosnadh an aon chnap.
Cunntasachd agus CFAs
Cunntasachd, na eileamaid riatanach ann a h-uile companaidh. Phàigh thu a 'fàs cho math sibh iarrtas mar a tha e air aon de na riatanasan cudromach de bhuidheann. Airson cumail leabhraichean aca slàn, sgrùdadh a tha a dhìth agus prìomh phàirt den t-siostam dealbhaidh a tha a 'planadh ionmhasail bliadhnail. Uime sin,, Cas CFAs agus tha cothrom mòr anns a 'ghnìomhachas.
Aviation
Gnìomhachas a 'dèiligeadh tha Sheulaicheadh aig diofar àiteachan, a tha carson a tha a dhìth airson an dà chuid luchd-gnothachais agus daoine àbhaisteach a 'sgèith gu math tric. Tha iad deiseil airson an cur seachad tòrr mòr air itealain. Tha a 'chompanaidh-adhair roinn a tha soirbheachail aig an chreidsinn astar. So, phoidhleatan, -adhair frithealaidh, talamh luchd-obrach, adhair hostesses etc Tha iarrtas ann.
Dibhearsan gnìomhachas
Cur-seachad a tha an gnìomhachas a tha air a 'mhullach agus a' cur mòr ri eaconamaidh air fad. Tha an gnìomhachas a 'dèiligeadh ri Glamour iongantach suimean agus proifeiseantaich mar chleasaichean, modailean, ealain amass mhòr mòran beairteas air leth bhon dreuchd aca ann an gnìomhachas tro commercials. Nuair a tha iad air a dhèanamh an dòigh dhaibh fhèin, an adhar a tha aca crìoch.
Lagh
Le uiread de fhear ri cùisean, an luchd-lagha cuideachd ann an iarrtas mòr. Tha lagh an achadh anns a bheil ma tagh thu an dòigh cheart agus a 'steigeadh ri ur prionnsapalan, thu crìoch suas a 'cosnadh an dà chuid beairteas agus riarachaidh. Tha amannan ann nuair a dh'fhaodadh tu a bhith air a mealladh. A bhith a 'dèiligeadh ris tha e doirbh. Ach, thu a bhuileachadh le urram, buannachdan agus airgead aig deireadh an latha.
Sports
Sports Chan eil cupa tì airson a h-uile duine. Ach ma tha thu tàlantach agus a 'faotainn deagh spòrs sgilean ceart agad bho òige, thu dìreach a 'dèanamh an dearbh-aithne dhut fhèin ann an achadh. Chan eil e furasta obair, leis an fhìrinn innse. ach, Nuair a bhios tu a 'dèanamh fèin-aithne agad ann an achadh, thu airgead a chosnadh chan ann dìreach bho na geamannan a chluicheas tu ach cuideachd bho bhith a 'dèanamh commercials agus sanasan. Tha seo cuideachd a 'dol gu cliù ann an dòigh glè mhath.
Tha gu h-àrd a tha a 'mhullach 8 roghainnean dreuchd-beatha ann a tha thu a 'beannachadh le bhuannachdaile thuarastalan is cliù aig an aon àm. Ach, tòrr den obair chruaidh, an dìcheall agus a 'leantainn an t-slighe cheart a tha a dhìth.


text:
BSCI ball-, UL-, RoHS-, CE- agus FCC-barrantaichte | OEM / ODM seirbheisean | Ann an taigh-riochdachaidh
Faighinn buannachd bho ar n-Buannachdan:
- Rich eòlas a 'dol gu math èifeachdach riochdachaidh, seasmhach agus earbsach càileachd, inbheach siostam rianachd, agus skillful luchd-obrach.
- Tha sinn proifeiseanta ann an dealbhachadh is toradh USB3.1 càbaill, MFi càbaill, HDMI / MHL / DP càbaill,-seòrsa c càbaill / ionadan / adapters, uèirichean dealanach, a 'choimpiutair uèirichean, àrd-cheann AV càbaill, càbaill an lìonra agus Bluetooth luchd-labhairt.
- Àrd-deireadh Brands earbsa agus bho bhith a 'sireadh dhuinn.
- Le làidir R & D fhorsa is a h-uile uidheam ann an taigh, tha sinn a bharrachd a thoirt agus suaicheantas-bathair sònraichte gus do chuideachadh a 'coinneachadh agus nas àirde do reic amasan.


text:
Dhùin an rathad-iarainn gu Srath Pheofair air ais ann an 1951 ach dh’fhaodte gun ruith treànaichean sa bhaile aon uair eile ann an ùine nach bi ro fhada ma bhios iomairt ùr soirbheachail.
Tha buidheann de luchd-iomairt rèile dìreach air iarrtas dealbhaidh a chur a-steach gu Comhairle na Gàidhealtachd gus an loidhne ath-fhosgladh.
Chaidh an loidhne fhosgladh an tòiseach ann an 1885 mar mheur-loidhne aig loidhne Chaol Loch Aillse. Bhiodh na trèanaichean a’ dol eadar Inbhir Pheofharain agus Srath Pheofhair, a’ fàgail na mòr-loidhne aig ceann-rèile Fhodhraitidh (Fodderty). Is e rathad-iarainn gu math goirid a bh’ ann – dìreach 5 mìle gu Inbhir Pheofharain – agus cha do mhair an turas ach mu 10 mionaidean.
Chaidh an rathad-iarainn a thogail gus am biodh e na b’ fhasa do luchd-turais a dhol dhan spa ainmeil sa bhaile. Bha tòrr de na daoine seo gu math beartach agus is e togalach gu math spaideil goireasach a chaidh a thogail – an seòrsa togalach ris am biodh tu an dùil ann am baile meadhanach mòr seach ann am baile beag mar Srath Pheofhair.
Chaidh turasachd an lughad as dèidh a’ Chogaidh Mhòr agus chaidh an loidhne a dhùnadh do luchd-siubhail mu dheireadh ann an 1946 agus do bhathair ann an 1951. Ma chuideachas gu leòr de dhaoine an iomairt, ge-tà, dh’fhaodte gum bidh trèanaichean air ais sa bhaile ann am bliadhna no dhà.
Mar toiseach tòiseachaidh, tha an luchd-iomairt ag amas air mu mhìle den loidhne ath fhosgladh ann an Srath Pheofhair fhèin. Tha an togalach fhathast ann is fhathast ga chleachdadh leis a’ choimhearsnachd is le dìofar ghniomhachasan beaga.
Ma tha thu airson an iomairt chudromach leirsinneach seo a chuideachadh, is urrainn dhut do bheachdan a chur a-steach air an iarrtas dealbhaidh air làrach-lìn Comhairle na Gàidhealtachd. Cha leig thu leas mòran a sgrìobhadh, tha e furasta agus cha toir e fada. (Na dìochuimhnich na beachdan agad a sgrìobhadh sa Ghàidhlig!)
Anns an ùine fhada, tha iad ag amas air trèanaichean smuid a ruith eadar Srath Pheofharain is Inbhir Pheofharain (a tha air an lionra rèile nàiseanta). Cha bhiodh seo furasta ach ghabhadh a dhèanamh mar a chunnaic sinn air an North Yorkshire Moors Railway far a bheil trèanaichean na trèanaichean smùid aca a’ ruith air an lionra nàiseanta gu Whitby agus ann an Norfolk far a bheil trèanaichean bhon North Norfolk Railway gu bhith a’ ruith gu Cromer.
Gu h-annasach, bhiodh loidhne a Chaol air a dhol tro Srath Pheofhair a-mach agus bhiodh stèisean aig a’ bhaile fhathast mur a robh uachdarain na sgìre air a bhith cho rag anns na 1860an. Nuair a bhathar a’ planadh loidhne a’ Chaoil, cha robh iad ag iarraidh loidhne rèile tron bhaile agus bha aig a’ chompanaidh reile ri am planaichean atharrachadh agus loidhne a’ Chaol a thogail air slighe nas miosa agus nas daoire dà mhìle a thuath air Srath Pheofair.
Ma tha barrachd fiosrachaidh a dhìth ort mu loidhne Shrath Pheofair, faic an làrach-lìn Am Baile far a bheil tòrr fiosrachadh inntinneach ann mun rathad-iarainn agus mun spa fhèin. Tha làrach-lìn aig an iomairt cuideachd.
Chì mi air an Strathpeffer Spa Express sibh!
Alasdair


text:
Chaidh a' chuirm a chumail aig The Old Fruitmarket, ann an Glaschu agus b' iad Fiona NicCoinnich, preasantair BBC ALBA, agus an craoladair telebhisein is rèidio, Niall Iain Dòmhnallach, bean agus fear an taighe.
Am measg nan aoighean aig a' chuirm bha a' bhana-chleasaiche Albannach, Dawn Steele, 's i Dr Annie Jandhu ann an River City agus an lighiche-sprèidh Alice Trevanion ann an Wild at Heart air ITV, ged a bhios cuimhne aig cuid oirre mar Lexie anns an dràma Monarch of the Glen. Cuide ri Dawn bha an cleasaiche ainmeil Sanjeev Kohli a dh'aithnicheas mòran mar Navid anns a' chomadaidh chliùiteach Still Game.
Bha an stiùiriche Don Coutts, a ghlèidh duais BAFTA airson a chuid obrach air Katie Mòrag, an sgrìobhaiche film Sergio Casci a choisinn cliù air The Caller agus American Cousins, an neach-craolaidh ainmeil Cathy NicDhòmhnaill, Donnie Dotaman MacLeòid, an neach-aithris sìde air BBC Scotland is BBC Alba Anne Lundon, an sàr chluicheadair rugbaidh Chris Paterson agus Ministear Riaghaltas na h-Alba airson Ionnsachadh Fad-bheatha, Saidheans is Cànanan na h-Alba, Dr Alasdair Allan, uile am measg na bha a' toirt seachad nan duaisean.
Thuirt an cleasaiche, Dawn Steele: "'S e seo a' chiad turas a thadhail mi air Duaisean FilmG agus tha e anabarrach math a bhith an sàs ann an tachartas òg is beòthail mar seo. Tha a h-uile pàirt chultarail de dh'Alba cudromach agus tha mi fhìn an dòchas gun toir FilmG a mhisneachd a leigeas le daoine òga cumail orra leis a' Ghàidhlig agus le barrachd fhilmichean math. Meal-a-naidheachd air a h-uile duine a ghabh pàirt ann."
Thuirt an cleasaiche, Sanjeev Kohli: "Tha e math a bhith air ais aig duaisean sgoinneil FilmG agus a' faicinn tàlant Gàidhlig na bliadhna a' buannachadh an cuid dhuaisean. Cha d' fhuair mi mòran chothroman am-bliadhna air mo chuid Gàidhlig a chur gu feum mar sin 's e seo a bha a dhìth orm airson toirt orm na leabhraichean gràmair a thoirt a-mach a-rithist. Cha leig mi leis na daoine òga comasach seo an gnothach a dhèanamh ormsa! Ach an da-rìreabh, meal-a-naidheachd air a h-uile duine a bha an sàs ann, bha oidhche sgoinneil agam fhìn."
B' e 'Cliù' cuspair na bliadhna sa agus phiobraich e grunn luchd-film ann an Roinn na h-Òigridh (aois 12 – 17) agus an Roinn Fhosgailte (18 is nas sine) agus chaidh 78 filmichean uile gu lèir a chur don fharpais.
B' e an còmhlan traidiseanta ùr, The League of Highland Gentlemen, a bha a' cluich air an àrd-ùrlar aig a' chuirm, a ghlèidh a' phrìomh duais airson Film Èibhinn As Fheàrr.
Bidh Seonaidh Mac an t-Saoir, Ross MacUilleim, Eòghainn MacEanraig agus Alec Dalglish a tha anns a' chòmhlan, The League of Highland Gentlemen, gu bitheanta a' dèanamh bhideo èibhinn, spòrsail an lùib an cuid ciùil agus an turas seo rinn iad film goirid a bha fìor èibhinn dha FilmG. Tha am film aca, 'Seachdain gun Seòladh' mar aoir stèidhichte air an t-slighe aiseig eadar Malaig agus Loch Baghasdail. Tha sinn a' leantainn na h-aiseig, an 'Loch Never', fhad 's a tha i a' seòladh eadar Sràid Mhalaig agus Sràid Uibhist ach air sgàth diofar adhbharan cha bhi i uair sam bith a' ruigsinn Loch Baghasdail.
Tha a' cho-fharpais a' brosnachadh ginealaich ùir a thighinn an sàs ann an cruinneachadh bhideo didseatach airson a thaisbeanadh air-loidhne agus dhrùidh maith nam filmichean air na britheamhan gu h-àraid ann an Roinn na h-Òigridh anns an robh 54 filmichean, an àireamh as àirde a-riamh. Bha àrdachadh san àireamh de luchd-film òg a rinn filmichean air na fònaichean-làimh aca a tha mar thoradh air ruigsinneachd agus taobh eadar-obrachail na co-fharpais.
Ghabh sgoilearan às a h-uile ceàrnaidh den dùthaich pàirt ann agus ghlèidh Àrd-sgoil Greenfaulds, Àrd-sgoil Sheumais Ghilleasbuig, Acadamaidh Inbhir Pheofharain agus Acadamaidh Rìoghail Baile Dhubhthaich prìomh duaisean na h-oidhche.
B' e Ross MacCoinnich (14) às an Eilean Sgitheanach, a tha san treas bliadhna aig Àrd-sgoil Phort Rìgh, a bhuannaich 'Neach-film Òg As Fheàrr'. Bha am film aig Ross, a sgrìobh e, a stiùirich e agus anns an robh e na chleasaiche, aig ìre fìor àrd, film eucoireach a chaidh filmeadh air an oidhche le dìreach beagan taic bho athair a bha na tripod dha ann an cuid a dh'àiteachan san fhilm.
Thuirt Dr Alasdair Allan, Ministear airson Ionnsachaidh, Saidheans agus Cànanan na h-Alba: "Tha dleastanas cudromach an lùib fhilmichean a thaobh àite tèarainte a chruthachadh don Ghàidhlig, le bhith a' taisbeanadh a' chànain do dhaoine ùra. Chòrd an liut, an dealas agus am mac-meanmna a chuireadh gu feum ann am filmichean Gàidhlig na co-fharpais seo. Mar a chithear anns na filmichean a chaidh ainmeachadh am-bliadhna, tha ìre nam filmichean Gàidhlig a' sìor-dhol am feabhas.
"Tha mi a' guidhe meal-a-naidheachd air MG ALBA, Cànan, luchd-taic, luchd-maoineachaidh agus a h-uile duine eile a bha an sàs. Tha mise moiteil à Riaghaltas na h-Alba a tha ag ao-obrachadh le MG ALBA is sinn a' cumail taic ris na duaisean seo."
Thuirt Dòmhnall Caimbeul, Àrd-oifigear MG ALBA: "'S e amas FilmG a bhith a' brosnachadh dhaoine às bith dè an aois a tha iad agus iad a' cruthachadh susbaint dhidseatach ùr ann an Gàidhlig agus bha e na thlachd mhòr dhuinn a-rithist an ìre de dh'fhilmichean a fhuair sinn anns gach roinn. 'S e rud spòrsail a th' anns a' cho-fharpais sa chiad dol a-mach ged a tha i a' toirt cothroim do luchd-film cliù is buannachd a chosnadh às na cothroman a tha ri fhaighinn ann am meadhanan agus gnìomhachasan cruthachail na Gàidhlig.
"Tha a' cho-fharpais air a dhol am meud thar nan ochd bliadhna agus tha i a' sìor-dhol nas eadar-obrachail agus nas iomchaidh do na ginealachan òga tro shianalan air-loidhne. B' e amas na bliadhna gun rachadh Gàidheil òga a-mach air an ceann fhèin agus am filmichean fhèin a dhèanamh mar a rinn Ross, a bhuannaich Neach-film Òg As Fheàrr, agus a tha na dheagh eisimpleir den tàlant a tha sinn airson brosnachadh sna bliadhnaichean ri teachd.
"Bu mhath leinn meal-a-naidheachd a chur air a h-uile duine a choisinn duais agus a h-uile duine a bha an sàs am-bliadhna a mholadh fhad 's a chumas sinn oirnn a' lorg tàlant cruthachail ùr na Gàidhlig."


text:
- TIOTAL
- Litir bho Roinn Foghlam na h- Alba gu Roinn an Fhoghlaim Chrìosdail ann an Caol Reatha, duilleag 1
- EXTERNAL ID
- Z_CDT_05_4458_2_1
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Slèite
- DEIT
- 10 An Dùbhlachd 1880
- LINN
- 1880an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2544
- KEYWORDS
- sgoiltean
foghlam
Buidheann Foghlam Crìosdaidh na Cloinne
litrichean
bùird-sgoile
Tha Roinn Foghlam na h-Alba a freagairt litir a thàinig bho Buidheann Foghlam Chriosdaidh na Cloinne ann an Caol Reatha. Tha an litir ag radh ged 's ann le Bòrd Sgoile Shlèite a tha an taigh sgoile aig Caol Reatha nach urrain do Bhuidheann Foghlam Chriosdaidh na Cloinne uallach a ghabhail. Chan uarrain do Roinn an Fhoghlam taic airgiod a thoirt seachad. Tha a litir cuideachd ag radh nam b' e a rud 's gun gabhadh Bòrd Sgoile Shlèite uallach rìanachd na sgoile gu faodadh iad taic airgid iarraidh air Roinn Foghlam na h-Alba.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
Dòmhnall MacNÈill, ceannard Chomunn na Gàidhlig (CnaG), a’ phrìomh bhuidheann leasachaidh chànanach a tha ag obair aig ìre choimhearsnachd.
’S i Gàidhlig taobh siar Leódhais a th’ aige mar chiad chainnt, ged a chaidh a thogail ann an Inbhir Nis. An robh sin doirbh dha no dh’a phàrantan?
“Cha robh idir. Bha Gàidhlig aig m’ athair agus dh’ionnsaich mo mhàthair i gu math sgiobalta gus an robh i stéidhte mar chànan na dachaigh. Mar sin cha robh mise air a’ Bheurla ionnsachadh mun deach mi dhan sgoil.”
Nach tù a bha beannaichte, ma-tà!
“Tha cuimhne mhath agam a’ dol chun na sgoil àraich Bheurla aig aois ceithir bliadhna agus mi smuaineachadh: ‘Dé tha dol ann a sheo? Tha iad a’ bruidhinn cànan neònach nach eil agam.’ Ach cha chreid mi gun do chuir e maille sam bith orm. Thog mi Beurla na sgoile agus chuidich mi mo phiuthar ’s mo bhràthair ga togail.”
An robh móran cothrom agad Gàidhlig a bhruidhinn taobh a-muigh na dachaigh ge-tà?
“Bha sinn fortanach gun robh Murchadh MacLeòid, Murchadh HMI nach maireann, ’s Màrtainn Dòmhnallach am fear naidheachd a’ fuireach faisg oirnn, a rinn dachannan gu math Gaidhealach sa bhaile mhór. Bha clann acasan mun aon aois rinne ’s bha seòrsa choimhearsnachd bhig Ghàidhlig againn. Bhiodh Gaidhil gu leòr air feadh a’ bhaile cuideachd, céilidhean a chuir An Comunn Gaidhealach air dòigh, ’s bha iad uile eòlach air a-chéile.”
Bhiodh e math rudeigin mar sin fhaicinn sa h-uile àite. Dé na rudan bu thoigh leat fhéin fhaicinn a’ tachairt a bhiodh cuideachail don chànan agus i a’ fàs?
“Barrachd spéis aig muinntir na h-Alba air fad dhan Ghàidhlig agus mas e amas ro àrd a tha siud, se co-dhiù nach biodh iad a’ dèanamh dìmeas oirre cho tric, on se caitheamh ùine ’s caitheamh misneachd a tha siud. Tha móran fhathast a’ smuaineachadh gur ann air iomall ghnothaichean a bu chòir a’ Ghàidhlig a bhith, gur e cùis mhagaidh a tha anns na Gaidhil ’s an cànan. Se dìreach aineolas a tha sin ach ma tha thu ag obair ann an coimhearsnachdan far a bheil sin ri cluinntinn cha mhór a h-uile latha, tha thu dìreach a’ fàs sgìth dheth. Feumaidh sinn a dhol a mach thuca tro na meadhanan uile le teachdaireachd làidir ag innse dhaibh car son a tha a’ Ghàidhlig cudromach.”


text:
- TIOTAL
- Cidhe an Rathad-Iarainn, Caol Loch Aillse
- EXTERNAL ID
- HCD00143
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11870
- KEYWORDS
- rathad-iarainn
cidhe
malairt an èisg
cairt-rèile
sanasachd
Le leasachadh an rathad-iarainn à Port an t-Sròim gu Caol Loch Aillse ann an 1897, dh'fhàs am baile gu luath gu bhith na phort trang air an taobh an Iar. Bha tòrr a' dol fad an t-siubhail tro shèasan an iasgaich aig an acarsaid 's an stèisean, le treànaichean sònraichte airson bathar a rachadh a dholaidh luath 's bhiodh cuairt timcheall cidhe an rathad-iarainn inntinneach an còmhnaidh do Dhonnachadh Mac a' Phearsain. Bha a' bhùth chungaidhean faisg air staran a' chladaich. Chaidh na làraich airson an stèisean, an gàradh-bathair, am frìth-reile agus seadaichean nan einnsean a spreadhadh às a' chreig 's chaidh àite a lorg cuideachd airson nan togalaichean co-cheangailte ri malairt an èisg. Tha an fheadhainn air an taobh siar den stèisean-rèile a' sealltainn shanasan airson White Horse Whisky, Bovril, Melrose Tea agus MacRae and Dick. 'S ann leis a' chompanaidh London Midland Scottish Railways a tha a' chairt-rèile fhada air an làimh dheis
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- O mhuir gu muir (6 de 19)
- EXTERNAL ID
- HC_STS_FROMSEATOSEA_06
- DEIT
- 2001
- LINN
- 2000an
- CRUTHADAIR
- Bob Pegg & Willie Batchen
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2403
- KEYWORDS
- slighean-uisge
slighe-uisge
bàtaichean-pleadhanach
Caledonian Mac a' Bhruthainn
claistinneach
Tha an earrann a leanas a' tighinn o 'From sea to sea', lèirmheas chlaistinneach air eachdraidh, daoine, tìr agus cultar Slighe-uisge a' Ghlinne Mhòir. Chaidh am pròiseact seo a chruthachadh ann an 2001 le Bob Pegg, maoinichte le Comhairle na Gàidhealtachd tron phrògram 'Slighean-uisge beò' aig 'Slighean-uisge Bhreatainn'.
Uilleam Batchen: 'Bha a' phrìomh earrann ann, agus bha an treas earrann ann, agus bha suidheachain cofhurtail mun t-seòmar gu h-ìseal. Agus thogadh tu pillean an t-suidheachain agus bha preasa shìos foidhe agus 's ann an sin a bha an leabaidh agad. Mar sin, bheireadh tu do leabaidh a-mach air an oidhche, agus chuireadh tu air an t-suidheachan i, agus b' e sin d' àite-fuirich. Agus 's ann aig Dia tha fios cò mheud neach a shuidheadh air uachdar do leapa tron latha. Chan eil fios agad. Agus anns a' mhadainn, roladh tu suas do leabaidh, thogadh tu suas am pillean, agus chuireadh tu fon sin i. B' e an sgiobair, an
t-ionmhasair agus am prìomh-innleadair na h-aon daoine aig an robh 'bunc' mar a chanadh tu riutha no leabaidh cheart.
B' e an rud eile, gus an d' rinneadh a-mach na bha sinn ris - Bha cnapan beaga siabainn aig Mac a' Bhruthainn le 'MacBraynes for the Highlands' sgrìobhte tromhpa. Agus bha na h-iuchraichean agamsa dhan phreas sin. Agus thàinig an gille a bh' anns an cèaban-toisich, fear dham b' ainm Dòmhnall a-nuas. Dh'fhoighnich e, 'Am faigh thu greim a bharrachd dhen t-siabann ud?' 'Carson?'
'O', ars' esan, 'tha sgioba de dh'Eadailtich an-siud gan iarraidh.' Thuirt e, 'fhuair mise tasdan airson cnap beag de shiabann.' Agus thuirt mise, 'Gheibh sinn sin.' Agus thug mi dha seasgad de na cnapan siabainn, agus an taobh a-staigh de dheich mionaidean bha e air ais le trichead tasdan dhomh; mo chuid dhen chreach. Bha seo glè mhath. Ach cha robh fios againn gun robh cunntas stòrais gu bhith ann an oidhche sin. Dè thachair dhan t-siabann? Cha b' e a' chiad bhreug a dh'inns mi, feumaidh mi aideachadh, ach thuirt mi gun robh mòran dhen t-siabann air a bhith a' falbh às a sin. Agus thuirt am prìomh stiùbhard, 'Uill, feumaidh sin stad.' Mar sin, mun deach an siabann a-mach, dh'fheumadh sinn dà leth a dhèanamh dheth, agus leth chnap a chur a-mach, gus an gnothach a dhèanamh. Chan eil fios agam - Thuirt iad gun robh cuid dhe na coigrich a' falbh leis an t-siabann, agus dh'aontaich mi ris a sin; fhuair na coigrich an siabann, ach phàigh iad gu daor air a shon.
B' àbhaist maighstir-cidhe a bhith ann am Foitheir, agus b' e dreuchd gu math urramach a bh' ann. Agus aig an àm sin, bha cìsean cidhe agad ri phàigheadh mun tigeadh tu air tìr. B' e sgillin a bh' ann do leanabh, dà sgillinn do dh'inbheach, dà sgillinn do chaora, ceithir sgillinn do mhart agus sia sgillinn do dh'each.Bhiodh na beathaichean a' siubhal shuas air bàrr na treas earrainn, agus an luchd-siubhail a bh' anns an treas roinn, shìos fon chlàr-uachdair. A-nis, aig an toiseach bhiodh mòran on iar a' tighinn a-nall an-seo, agus cha robh a' Bheurla aca ach aig ìre gu math bunaiteach; 's gann gun robh aca ach Gàidhlig. Agus bha turas againn gun robh seann bhodach Sgitheanach ann, a bha na mhaighstir air a' chidhe. Agus b' àbhaist dà bhàta a bhith againn a bhiodh a' tighinn a-steach, agus bhiodh tè dhiubh daonnan a' tighinn a-steach air thoiseach. Ach air an latha bha seo, thàinig am fear a bhiodh air dheireadh a-steach. Agus bha am fear Sgitheanach a' spaidsearachd sìos is suas, agus na shàr Bheurla fhileanta thuirt e,''Well, well, well, well! She used to be behind before, but now she's first at last!'
[Fidheall (Aonghas Grannd), 'Eas Foithir']


text:
- TIOTAL
- Clàradh Chàraichean Chataibh NS 304 gu NS 311, Ògmhios gu Damhair 1919
- EXTERNAL ID
- Z_GB232_CS_3_9_1P43
- ÀITE
- Cataibh
- SIORRACHD/PARRAIST
- CATAIBH
- DEIT
- 1919
- LINN
- 1910an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4624
- KEYWORDS
- Cataibh
Clàradh Chàraichean Chataibh
càraichean
carbadan
baidhsagailean-motair
Clàradh Chàraichean Chataibh NS 304 gu NS 311, Ògmhios gu Damhair 1919
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Chaidh càraichean a chlàradh do John Munro, John Grant & Sons, Murray Mackay, Dr. James Bertie Simpson, Hugh Murray, William Wagner Turner, Norman Sowden agus Alick Grant.
NS304 NS305 NS306 NS307 NS308 NS309 NS310 NS311


text:
- TIOTAL
- Clàr-seilbhe fearainn le Somhairle MacDhòmhnaill, Carolina a Tuath, duilleag 2
- EXTERNAL ID
- Z_GB232_D928_A_I_11A
- ÀITE
- Carolina a Tuath
- DEIT
- 1776
- LINN
- 1770an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5537
- KEYWORDS
- USA
eilthireachd
eilthirich
clàr-seilbhe fearainn
colonaidhean
Tha an clàr-seilbhe seo, leis an deit Faoilleach 1776, a' liostadh fearann agus stoc le Somhairle MacDhòmhnaill ann an sgìre Charolina a Tuath, 'at the time that he and several of his friends of Government got under Arms at the desire of Governor Martin then of that Province'. Bha 427 acraichean ann am planntachas MhicDhòmhnaill aig gobhal Townsend de Cheeks Creek, siorrachd Anson; bha 1000 acair gu lèir ann an ceithir planntachas eile (a rèir coltais trì ann an siorrachd Anson, aonan ann an siorrachd Chumberland). Bha 550 acraichean gu lèir ann an raointean fearainn ann an siorrachd Bladen. Bha luach £4017.10t air na 1977 acraichean gu lèir.
Anns an stoc aig MacDhòmhnaill bha 53 beathach cruidh (air an liostadh fa leth) aig £159; ceithir eich (air an liostadh fa leth) aig £85.18t; 264 othaisgean (air an liostadh fa leth) aig £134.8t. Bha luach £119.10t air bàrr na bliadhna 1776 - arbhar, cruithneachd, coirce, rus, agus buntàta. Bha luach £40 air 200 galan de 'bhrandaidh' bho mheasan an lios; agus àirneis aig £183. Bha luach £50 an urra air '2 Negro wenches and 1 fellow'. B' e luach iomlan na h-oighreachd £4789.6t.
Rinn Caiptean Somhairle Dòmhnallach eilthireachd a Charolina a Tuath bhon Eilean Sgitheanach agus thuinich e ann an Siorrachd Anson. Thug e seirbheis mar Dhìlseach ann an Cogadh Saorsa Ameireagaidh agus an dèidh sin thuinich e ann an Shelburne, Alba Nuadh. Thill e dhan Eilean Sgitheanach c1792 far an robh e a' còmhnaidh gus an robh e còrr is 90. Dh'fhàg e banntrach òg a bha fhathast a' còmhnaidh aig Feaul, Cille Mhoire ann an 1886, 's i air aois 100 bliadhna a ruigheachd.
Tha an sgrìobhainn mar phàirt de Thasglann JLM Mitchell aig Comann Gàidhlig Inbhir Nis. Bhuineadh Siorraidh Seumas Lachlann Màrtainn Mitchell (r. 13 Ògmhios 1929) do dh'Inbhir Nis agus bu mhac e don dotair ainmeil Lachlann Mitchell. Rinneadh siorraidh làn-ùine dhe ann an Dùn Èideann ann an 1978 agus thug e seirbheis an sin gus an do leig e dheth a dhreuchd ann an 1995. Chaochail e air 26 Samhain 2001


text:
Ro rud sam bith eile, leigamaid ris - Lìon 2. 0 a 'ceangal chleachdaidhean fhathast ag obair! Mar sin, ma tha thu airson faighinn a-mach ciamar a thogas tu backlinks ann an 2016, a 'toirt a' bhuannachd cheart air an Lìon 2 as fheàrr. 0 a 'ceangal cleachdaidhean, leig dhuinn sùil tro stiùireadh goirid gu h-ìosal. Is e ar n-amas àrdachadh a dhèanamh air làrach-lìn no làrach-lìn an làrach-lìn agad - gun a bhith a 'gortachadh eòlas àbhaisteach luchd-cleachdaidh nan luchd-rannsachaidh beò. Agus, gu dearbh, tha thu airson gum bi a h-uile càil ann gus nach bi thu a 'smaoineachadh gu bheil thu a' cleachdadh innleachdan no sgeamaichean neo-iomchaidh. Mar sin, faodaidh tu a bhith a 'fulang prìomh stiùireadh maighstir-lìn agus mar sin gu bheil thu a' faighinn peanas mòr air ìre dhut fhèin. Sin as coireach gu bheil mi a 'dol a shealltainn dhut ciamar a thogas tu backlinks ann an 2016 an dòigh as fheàrr agus as sàbhailte a ghabhas a dhèanamh, gun a bhith a' dol fodha le Google.
Cumaibh cuimhne, ge-tà, gum faigh thu buannachd bho bhith a 'togail Lìon 2. 0 ceangal dhìreach bu chòir dhut ruith taobh a-staigh ro-innleachd SEO iomlan cothromach. Agus feumar sin agad mòran ùine agus oidhirp a chuir an seilbh ann a bhith a 'cruthachadh cheanglaichean a tha ag obair gu ceart ach a bheir an dearbh luach do luchd-tadhail na duilleige agad. Air neo eile, thogadh an làrach-lìn agad bratach dearg le Google, agus bidh sin daonnan a 'crìochnachadh le peanas làraich - nas luaithe no nas fhaide. Sin as coireach gum feum thu daonnan stiùireadh soilleir a dhèanamh air na làraichean-lìn gu leòr a tha a 'gealltainn pacaidean eadar-dhealaichte a chaidh an reic gu ìre mhòr, no eadhon seataichean mòra de dhreuchdan a tha air a phàigheadh leis a' cheann-suidhe - leis na h-òraidean meala aca a tha a 'tagradh a h-uile cùl-taic, chan ann a-mhàin bho na làraichean-lìn PR is blogaichean as ùghdarrasaiche agus as àirde.
Chan e a-mhàin an rabhadh a th 'agam air a shon gus am bi thu ga thoirt gu buil - tha e a' sìor fhàs a 'ciallachadh nach bi a' na math. Mar sin, leigamaid air ais chun a 'phuing - a' cruthachadh Lìon 2. 0 ceanglaichean a tha comasach air na toraidhean as fheàrr a choileanadh ann an SEO. Gu h-ìosal, nochdaidh liosta de na prìomh phuingean-puingean airson tuigsinn mar a thogas tu ceanglaichean air ais ann an 2016 - an dòigh cheart.
Stèidhich Presàdh Air-loidhne
Stèidhich am bunait cheart airson làthaireachd shòisealta ghnìomhach is fhada den phrìomh làrach-lìn no blog agad. Is e a 'chiad cheum an seo dhut na pròifilean agad a lìonadh air prìomh lìon 2. 0 làraichean sòisealta a tha buntainneach don àite agad no don chuspair farsaing. Mar sin, tha mi a 'dol a dh'fhaicinn mar a thogas tu backlinks ann an 2016 bhon toiseach - leig leinn tòiseachadh le bhith a' lìonadh do phròifil air na puingean sòisealta a leanas:
- lìon a-steach do dhuilleag pearsanta air Google My Business;
- cruthaich do dhuilleag fhèin air Yelp;
- a 'lìonadh chunntasan sòisealta air Twitter, Facebook, LinkedIn;
- a 'dol air adhart le bhith a' crìochnachadh dearbhadh ceangail Alexa duilleagan;
- a 'tadhal air TripAdvisor (feumaidh a dhèanamh ma tha thu a' dèiligeadh le B2B, no ma tha pàirt brick-and-mortar agad san ghnìomhachas agad).
Comharraich Ainm Brand
Aon uair 's gu bheil na cunntasan sòisealta sin agus na duilleagan pròifil ann, tha an ùine agad ceanglaichean a chur air ais chun phrìomh làrach agad. gach fear. Le bhith a 'dèanamh sin, na dì-chuimhnich gun cuir thu do cheanglaichean ùra a-steach don teacsa prìomh-fhacal ceart. Leig: a bhith a 'cumail blog làidir no duilleagan taiceil le structar le Ceistean & Freagairtean (mar Quora). Tha sin ag obair mar ifrinn!
Cruthaich Duilleagan Coimhearsnachd
Aig a 'cheann thall, feumaidh a h-uile càil a dh' fheumas tu a dhèanamh bacadh gu tur bho shaoghal SEO, agus obraich gu math air susbaint càileachd a bheir luach don luchd-cleachdaidh. Gus a h-uile càil a dhèanamh a 'coimhead nàdarra, bu chòir dhut a bhith a' cuimseachadh air na leanas:
- a 'postadh susbaint iongantach airson a cheangal o àm gu àm;
- a 'togail barrachd air còig ceanglaichean san t-seachdain;
- a 'foillseachadh dreuchdan adhartachaidh air blogan Tumblr, duilleagan luchd-leantainn air Facebook, blogs WordPress, cunntasan air Instagram, agus seanalan bhidio air YouTube.


text:
Kal, Ian. uii. f., l., ii., Anno Domini M.c.lxx.ii.
Ri Saxan .i., Henricc, mac na Perisi do dhul a h-Erinn Dia Domnaigh Casc, iar ceilebradh Aiffrinn.
Tigernan h-Ua Ruairc, ri Breifne & Conmaicne, fer cumachta more fhri ré fhota, do marbadh do Shaxanaibh cetna & do Domnall, mac Annaidh, dia ceniul féin imaille friu. A dichennadh dono doibh & a cenn & a corp do breith co docraidh co h-Ath Cliath. In cenn{folio & column MS2 54a} do thogbail for dorus in Duine i n-a sgath derg truagh do Ghaidhelaibh. In corp dono do crochadh i n-inud aile & a cossa súas.
Tigernach h-Ua Mael Eoin, comarba Ciarain Cluana Mac Nois, quieuit in Christo.
Inis Eogain do fhasughudh la Cenel Conaill & ar do chor for a doenibh.
Maidm for Cenel n-Eoghain la Flaithbertach h-Ua Mael Doraidh & la Cenel Conaill & ár lan-mor do chor forru. Mirbuil tra do noemhaibh in Coimdedh in ní-sin, .i., do Patraic & do Colum Cille & do na naemaibh archena, isa cella ro millset.
Mael Muire Mac Murchadha, toisech Muinnteri Birn & toisech & ri h-Ua n-Echach, do marbadh la h-Aedh Mac Oenghusa & la Clainn Aedha h-Ua n-Echdach Uladh.
Lan-cuairt Coicidh Connacht in cethramadh fecht la Gilla Mac Liac, comarba Patraic, .i., la primaith Erenn, co h-Ard Macha.
Domnall h-Ua Ferghail, ard-toisech Conmaicne, do marbadh la muinnter righ Saxan.
Gilla Aedha, espuc Corcaighi, fer lan do rath Dé, in bona senectute quieuit.
p.174
{§LATE} Murchadh Mac Murchadha & Murchadh h-Ua Brian occisi sunt.
Gilla Crist, mac comarba Ciarain Cluana Mac Nois, quieuit.
Diarmoid h-Ua Caellaidhe occisus est. §


text:
Naidheachdan
Spòrs leis an Fhèis aig Beinn Eighe17-IUCH-2012
Bidh fàilte air luchd-tadhail agus muinntir na sgìre aig Tèarmann Nàdair Nàiseanta Beinn Eighe ann an Taobh Siar Rois Diardaoin 26 Iuchar gus Gàidhlig agus nàdair a mholadh.
Tha Dualchas Nàdair na h-Alba a' cur latha sònraichte air dòigh a bhios làn spòrs a' toiseachadh aig 11m le cuairt treòraichte le sgrìobhadair Gàidhlig ainmeil Ruairidh MacIlleathain. Bruidhnidh Ruairidh, aig a bheil ùidh mhòr ann an nàdair agus am blàr a-muigh, air an dlùth-cheangal eadar cànan agus tìr.
Bidh biadh sgìreil ri fhaighinn aig BBQ Scotland's Natural Larder a' gabhail a-staigh burgaran sìthne air a dhèanamh à sitheann air a riaghladh gu seasmhachd air an tèarmann agus greimean-bìdh eile mar biadh na mara, air a chòcaireachd a-muigh.
Feasgar, bidh luchd-ciùil tàlantach bho Fèis Rois a' toirt seachad cuirm-chiùil le ceòl traidiseanta a-muigh bho 2-4f mar phàirt de Cèilidh air Cuairt' air a' Ghàidhealtachd. Bidh cuideachd tachartasan ealain agus ceàrdan agus treasure trail' a' tachairt tron latha.
Bidh an tachartas seo saor an-asgaidh ach molar àite a ghlèidheadh air a' chuairt treòraichte leis nach eil mòran àitean ri fhaighinn. Cuiribh fòn gu Ionad-tadhail Beinn Eighe air 01445 760258 eadar 10m agus 5f airson tuilleadh fiosrachaidh.
CRÌOCH
Cuiribh fios gu: Fearghas MacNèill, dàimh poblach SNH: 01463 725021
Airson na meadhanan Gàidhlig cuiribh fios gu: Emily Edwards, SNH Inverness, 01463 725148 no emily.edwards@snh.gov.uk. Faic plana Gàidhlig SNH aig: www.snh.gov.uk/about-snh/info-services/gaelic/
Tha Dualchas Nàdair na h-Alba na comhairle reachdail dha Riaghaltas na h-Alba airson glèidhteachas, àrdachadh, toileachas, tuigse agus cleachdadh seasmhach don dualchas nàdair. Airson barrachd fiosrachadh air SNH, thèid dhan an làrach lìn aig www.snh.gov.uk
Sgrìobhadair: Fergus Macneill (Emily Edwards)
Fios gu: Oifis Dàimh-phoblach SNH


text:
MOUTH MUSIC
Air Fail A Lail O Lyrics
Air fail a lail o/, horo/, air fail a lail e/
Air fail a lail o/, horo/, air fail a lail
Fail i fail o/, horo/, air fail a lail e/
A bhuachaille bhain mas aill leat labhairt air thus
Gura leat-sa gun dail mo lamh ma thig thu le muirn
Gur truagh ma a ta nach do tharladh mis' agus thu
Ann an eilein gun traigh gun ramh gun choite gun stiuir
Ma the/id thu air sail, a ghraidh, biodh gini ad' phoc
Is ol mo dheoch-slaint gach ait' an shidh thu mon bhord
Le d' chridhe geal, eudrom, e/ibhneach, aighearach, og
Gur toil liom am beul o'm binn a thigeadh an ceol
Gur toil liom an deud 's am beul nach labhradh le sgraing
Bhith sinte ri m' thaobh, a ghaoil, nan digeadh tu ann
Mur bhiodh luchd nam breug bha meudail 's mise gun taing
le ordugh na cle/ir le che/ile 'n ceangal gu teann
Nan robh mis' is thu am beinn no'm manadh no'n sliabh
No air an traigh bhain an it' nach robh duine riamh
Seachd oidhche, seachd la, gun tamh gun chadal gun bhiadh
Ach thus' a bhith 'ghraidh 's do lamh gheal tharam gu fial
check amazon for Air Fail A Lail O mp3 download
Official lyrics by


text:
Naidheachdan 11:00m
23 Am Faoilleach 2012 Ùraichte aig Ùraichte aig
Sochairean sòisealta
Tha duil gu'n teid Taigh na Morairean gu fada an aghaidh phlanaichean 'son smachd a'chuir air sochairean soisealta. Tha an Riaghaltas na co-bhanntachd ann a Westminster 'son crioch, aig sia thar fhichead mile not gach bliadhna, mu choig ceud not 'san t-seachdainn, a'chuir air na dh'fhaodas teaghlaichean ann an Sasainn, Alba agus a Chuimrigh fhaighinn ann an sochairean. Ach tha Morairean Lib Deamach a'measg nachuireanb an aghaudh na moolaidjean sin an diugn fhthast agus iad aa'radh gu fagadh an t-atharrachadh sin moran ann am bochdainn.
Syria
Dhiult Syria plana ur na Liog Arabaich 'son stad a'chuir air an fhoirneart anns an duthaich agus iad a'radh nacheil ann ach cuil-bheairt nan aghaidh. Tha an Liog Arabach a'moladh chomhraidhean eadar Riaghltas Syria agus na partaidhean dubhlan gus an teid aca air riaghaltas a'steidheachadh eadar iad.
Rannsachadh bàis
Theid rannsachadh bàis a' dheanamh an diugh air corp deugaire a chaidh a' dhìth an Inbhir Nis Disatharna. Bha Scott Caimbeul, a bhoineadh do sgìre Nis ann an Leodhas, sia bliadhn' deug a dh' aois. Chaidh fhaicinn mu dheireadh aig buth-mòr Tesco sna h-Innseagan mu choig uairean madainn Disatharna. Chaidh a chorp fhaighinn ann an gàrradh ann an Culduthail an dè.
Bàs ospadail
Dhearbh polais gu'n do chaochail an coigeamh euslainteach aig Ospadal Stepping Hill ann an Stockport far am bheil iad a'rannsachadh amhurus gu'n deach euslaintich a mhurt. Chaochail am boireannach, a bha 60, an t-seachdainn seo chaidh. Chaidh an drip aice a'ghannrachadh le insulin aig deireadh na bliadhna an uiridh. Tha nurs ma sgaoil air urras an deidh a'chuir an greim fo amhurus gu'n do rinn e murt.
SAC Bharraigh
Thainig eolaiche-saidheans dha'n cho-dhunadh nach deach saidheans idir a' chleachdadh ann a molaidhean Dhualchas Nàdar na h-Alba 'son sgìre ghleidhte, SAC, a'steidheachadh ann an Caolas Bharraigh. Thug Iain Mitchell aithisg air a chùis do Chomhairle nan Eilean Siar. Tha SNH a dol as aicheadh nan casaid agus tha iad mì-thoillichte gu bheil e coltach gur e a chomhairle a dh' iarr an rannsachadh. Ach thuirt iad gun toir iad suil air na ceistean a chaidh an togail.
Cinn Lois
Coinnichidh teaghlaichean an àrim, a tha am beachd gluasad a Sasainn gu seann ionad an RAF ann an Ceann Lòis, ri riochdairean bho Chomhairle Mhoireibh an-diugh. Tha dùil gum bidh mu naoi ceud saighdear bho Reiseamaid Trì a Naoi - agus an teaghlaichean a'gluasad a Cambridge air an t-Sàmhradh seo.


text:
Bacadh air deoch-làidir air Ghàidhealtachd
Bu chòir bacadh a chur air gnìomhachasan cead iarraidh airson deoch-làidir a reic ann am pàirtean den Ghàidhealtachd a rèir Poilis na h-Alba.
Tha iad a' toirt taic dha na planaichean airson cur an aghaidh nan iarrtasan sin ann an 25 sgìre air a' Ghàìdhealtachd.
Rinn Bòrd Ceadachd na Gàidhealtachd co-chomhairleachadh air grunn roghainnean a dh'fhaodadh bacadh a chur air an àireimh de bhùithdean aig a bheil cead deoch-làidir a reic.
Tha seo a' tighinn an dèidh do sgrùdadh sealltainn gu bheil mu 40% de dh'inbhich air a' Ghàidhealtachd ag òl barrachd deoch-làidir a h-uile seachdain na an ìre a th' air a moladh.
Thathas a' tomhas gu bheil mu 16,000 neach air a' Ghàidhealtachd air am beò-ghlacadh le deòch-làidir.
Dh'ainmich NHS na Gàidhealtachd 25 sgìre far a bheil an trioblaid buileach dona.
Chuir Poilis na h-Alba taic ri roghainn far an deadh bacadh a chur air gnìomhachasan bho bhith a' sireadh chead gus deòch-làidir a reic anns na sgìrean sònraichte seo.
'S iad na sgìrean: Inbhir Ghòrdain, Inbhir Pheofharain, Baile Dhùthaich, Alanais, Inbhir Narann an Ear, Loch Aillse, Dùthaich MhicAoidh, Asainnte, Inbhir Theòrsa an Iar, Inbhir Theòrsa an Ear, Gallaibh a Deas, Cinn an Iar-thuath, a Deas agus an Ear-thuath an Eilein Sgitheanaich, Loch Abair an Ear agus a Tuath, Inbhir Ùige a Tuath is a Deas, An Gearasdan a Deas agus a Tuath.
Tha cuideachd sgìrean de bhaile Inbhir Nis gan comharrachadh: Druimeann, Ceann a' Mhìlidh, Baile a' Chnuic, Baile an Fhraoich, Meadhan, an Ràthaig Mòr, an Longman, Baile na Faire, Dail an Eich agus a' Mharc-innis.
Thèid a' chùis a dheasbad aig coinneimh Bhòrd Ceadachd na Gàidhealtachd an ath-sheachdain.


text:
Turas Nèill Iain gus tòiseachadh
Chan fhada gus am bi an craoladair Niall Iain Dòmhnallach a' feuchainn ri iomradh na aonar eadar New York agus Steòrnabhagh.
Fàgaidh e Alba is e a' dèanamh air New York Disathairne.
Às dèidh faisg air ceithir bliadhna de dh'ullachadh, tha dùil gun tòisich an dùbhlan aig deireadh na mìos seo.
Cha do dh'iomraich ach deichnear roimhe tarsainn a' Chuain Shiar leotha fhèin.
Tha barrachd dhaoine an dèidh bhith air a' ghealaich.
Cuideachd, cha do ghabh duine a-riamh an t-slighe a ghabhas Niall Iain.
Tha dùil gum bi Niall Iain aig muir airson trì mìosan agus e a' siubhal 3,400 mìle ann an eathar nach eil ach mu 23 tròighean de dh'fhaid.
Carthannas
Bidh e a' togail airgid dhan charthannas slàinte-inntinn SAMH, is e an dòchas £100,000 a chruinneachadh.
A' bruidhinn air Aithris na Maidne, thuirt Niall Iain, aig an robh trioblaidean le slàinte-inntinn e fhèin: "Tha mi an dòchas gum faic daoine a tha a' strì an-dràsta fhèin gu bheil dòigh ann, gu bheil neart aca faighinn seachad air agus faighinn chun taobh eile, agus 's e a' chiad cheum aca agus an dùbhlan aca-san aideachadh gu bheil rudeigin ceàrr agus chan e rud furasta a tha sin dèanamh idir.
"Ach, tha mi an dòchas gum faic iad nach eil iad leotha fhèin, agus gu bheil e comasach faighinn troimhe is gluasad air adhart na do bheatha cuideachd."
A' bruidhinn mun turas, thuirt e: "Tha mi a' faireachdainn gu math rèidh, gu math sìtheil mun a h-uile sìon agus tha mi dìreach toilichte gu bheil sinn aig an ìre seo."
Bha e cuideachd ag ràdh gun robh an trèanadh aige a' dol "uabhasach math" agus gun robh e a' faireachdain misneachail mu bha bha roimhe.


text:
Àireamh nan Traon sìos
Bha droch sheusan aig traoin an Alba, a rèir an RSPB, agus tha dùil gur e an droch shìde as t-Earrach agus anns an t-Samhradh a bu choireach.
Thuirt an RSPB gun do thuit an àireamh de thraoin a chaidh a chunntadh faisg air a' chòigeamh cuid.
Bidh daoine gan cunntadh le bhith ag èisteachd ri gairmeam nan eun fireann.
Chaidh 1,069 a chunntadh am-bliadhna, an taca ri 1,289 an-uiridh - an àireamh a b' àirde airson 45 bliadhna.
Bidh traoin a' sgèith à Afraga a dh'Innse Gall.
Tha an àireamh as motha aca ann an Tiriodh, far an deach 333 eòin a chunntadh am-bliadhna.
Thuirt an RSPB gun deach àireamhan an-àirde beagan ann an Ìle is Eilean Ì, ach gun robh ìsleachadh ann an cha-mhòr a h-uile ceàrnaidh eile den Ghàidhealtachd.


text:
Brexit na "chothrom" dhan Ghàidhealtachd
Thuirt fear de chomhairlichean na Gàidhealtachd gum bi buannachdan mòra ann dhan sgìre agus do Bhreatainn gu lèir nuair a dh'fhàgas an dùthaich an t-Aonadh Eòrpach.
Bhot an Rìoghachd 51.9% gu 48.1% gus an EU fhàgail.
Bha taic air a' Ghàidhealtachd, ge-tà, 56% gu 44%, 'son fuireach san aonadh.
Sin mar a bha e cuideachd anns na h-Eileanan an Iar le taic 55.2% gu 44.8% 'son ballrachd san EU.
Dragh
Nochd cuid dragh mar-thà mu bhuaidh Brexit air a' cheann a tuath.
Thuirt am BPA Gàidhealach, Ceit Fhoirbeis, gum faodadh a' Ghàidhealtachd is na h-Eileanan còrr is £100m a chall ri linn na bhòta.
Thuirt àrd oifigear Comhairle na Gàidhealtachd, Steve Barron, gum bi call cosnaidh an cois toradh na bhòta.
Thàinig beachd eile bho Alasdair MacFhionnghain, fear de chomhairlichean Inbhir Pheofharain is Shìophort.
"Cha robh mise toilichte leis an airgead a bha an Roinn Eòrpa a' toirt dhan Ghàidhealtachd", thuirt an Comh. MacFhionnghain.
"Bha na cosgaisean, a rèir is mar a bha iad ag obair, bha iad cus.
Duilgheadasan is cothroman
"Tha mi ag aideachadh gum bi duilgheadasan ann - ach bidh cothroman ann cuideachd", thuirt e.
Thuirt an Comh. MacFhionnghain gun robh e mothachail gun tàinig airgead Eòrpach gu leòr dhan Ghàidhealtachd, is gun do rinn e feum dha pròiseictean bun-structair gu sònraichte.
Thuirt e, ge-tà, gun robh cosgais a bharrachd ann dhan Rìoghachd a bhith san EU.
"Tha mise den bheachd gum faigh sinn an t-airgead sin agus gun cosg sinn e mar a bu chòir dhuinn anns a' Ghàidhealtachd", thuirt e.